title: মোহাম্মদ আবদুল আজিজ

text: ১৯৭১ সালের জুন মাসের প্রথম সপ্তাহে বাংলাদেশের অবস্থা পর্যবেক্ষণ করতে ৭ জুন জাতিসংঘের একটি পর্যবেক্ষক দল ঢাকায় আসার কথা জানতে পারেন মুক্তিযোদ্ধারা। তারা কয়েক দিন ঢাকায় থাকবেন এবং সে সময় ঢাকা শহর ও আশপাশ এলাকায় মুক্তিযোদ্ধাদের গেরিলা অপারেশন করা হবে। বাংলাদেশে মুক্তিযুদ্ধ চলছে, এটা তাদের কাছে প্রমাণ করতেই এমন উদ্যোগ। এরপর ভারত থেকে ঢাকায় আসে একদল গেরিলা মুক্তিযোদ্ধা। তারা কয়েকটি দলে বিভক্ত ছিলোর যার মধ্যে একটি দলে ছিলেন মো. আবদুল আজিজ। তিনিসহ ৪২ জনের দল মনতলি ক্যাম্প হয়ে ৬ জুন নারায়ণগঞ্জ জেলার আড়াইহাজার থানার গোপালদী যান এবং সেখানে ১০টি দলে বিভক্ত হয়ে যার যার লক্ষ্যস্থলে রওনা হয়। আক্রমণের সময় নির্ধারণ করা হয় রাত দুইটা। প্রতি দলের জন্য একটি টার্গেটের পাশাপাশি বিকল্প টার্গেটও দেওয়া হয়েছিল। দলে ছিলেন ঢাকার অলি, আজিজুল ইসলাম (বীর বিক্রম) । লক্ষ্য ছিল যাত্রাবাড়ী ইলেকট্রিক সাবস্টেশন। রাত ১২টার দিকে যাত্রাবাড়ী পৌঁছে মুক্তিযোদ্ধারা দেখতে পেলেন সেখানে ২০ জন পাকিস্তানি সেনা-পুলিশ পাহারায়। আছে দুটি এলএমজি পোস্ট। মুক্তিযোদ্ধাদের কাছে মাত্র একটা স্টেনগান। তাই বাধ্য হয়েই যেতে হয় বিকল্প টার্গেট সায়েদাবাদ সেতুর নিচ দিয়ে নিয়ে যাওয়া মেইন ইলেকট্রিক কেব্ল লাইন ধ্বংস করতে। সেখানে পৌঁছাতে সময় ঘনিয়ে গেল। সেতুর নিচে সবাই যখন কেবেল এক্সপ্লোসিভ লাগাতে ব্যস্ত, ঠিক তখনই বিকট আওয়াজ হয়। অন্য কোন একটি দলের অপারেশনের আওয়াজ ছিলো সেটি। এ দলের কাছে ছিল ৩০ পাউন্ড এক্সপ্লোসিভ। অভিজ্ঞতার অভাবে সব এক্সপ্লোসিভ কেবেল লাগিয়ে টাইম ফিউজে আগুন দিয়ে দৌড় দেন আবদুল আজিজ। অনেক দূর যাওয়ার পরও যখন দেখলেন বিস্ফোরণ হচ্ছে না তখন সেখানে আবার ফিরে যাবেন কি না ভাবতে ভাবতে বিদ্যুৎ চমকের আলো ছড়িয়ে ঘটল প্রচণ্ড বিস্ফোরণ। পাঁচ পাউন্ড হলেই যেখানে কাজ হতো। সেখানে ছিলো ৩০ পাউন্ড। সঙ্গে সঙ্গে বিদ্যুৎ সংযোগ বিচ্ছিন্ন। পরে দেখা গেল সেতুর ওপর দিয়ে যান চলাচল বন্ধ। সেতুর বিভিন্ন স্থানে মারাত্মক ফাটল ধরেছে। তিনটি ফাটল বেশ বড়। ফুটো হয়ে গেছে সেতুতে।


title: বীর

text: বীর (; ) একজন ব্যক্তির প্রতিচ্ছবি যিনি অসাধারণ কিংবা অতি মানবীয় গুণাবলীর অধিকারী। তাঁর অসাধারণ কর্মকাণ্ডের ফলে দেশ, জাতি কিংবা অন্যান্যদের জন্য কল্যাণকর বার্তা বা সুবিধা বয়ে নিয়ে আসে। তিনি বিপুল শক্তিমত্তা, দুঃসাহসিক কার্যাবলী সম্পাদন, বুদ্ধি-কৌশল প্রয়োগের মাধ্যমে যুদ্ধ জয় করে স্বীয় সুনাম বৃদ্ধিসহ জাতীয় বীর তথা সুগভীর শ্রদ্ধার পাত্রে পরিণত হন। গ্রীক পৌরাণিকীতে তিনি একজন অর্ধ-দেবতা ও অর্ধ-মানব চরিত্রের বৈশিষ্ট্য নিয়ে গড়া ব্যক্তি হিসেবে চিহ্নিত। দেবরাজ জিউস ও সাধারণ মানবী আল্কমেনের পুত্র হেরাক্লেস বীর হিসেবে আখ্যায়িত হয়ে আছেন। প্রাচীন গ্রীসের ধর্মীয় বেড়াজালে আবদ্ধ গ্রিক পৌরাণিকী ও কল্পকাহিনীতে একজন বীর অর্ধ-দেবতারূপে চিত্রিত হয়ে আছেন। পরবর্তীতে পুরুষ ও নারী - উভয়কেই প্রধান চরিত্র হিসেবে সর্বসমক্ষে পরিচিতি ঘটানো হয় যারা বিভিন্ন ধরনের বিপদ-আপদকে পাশ কাটিয়ে, ভয়-ভীতিকে উপেক্ষা করে সাহসিকতা প্রদর্শনসহ প্রয়োজনে আত্মোৎসর্গ ও নীতি-নৈতিকতাবোধের মাধ্যমে মানবজাতির বৃহৎ মঙ্গলাকাঙ্খায় অংশগ্রহণ করে সফলকাম হন।


title: বীর

text: নারীদের ক্ষেত্রে যিনি এ ধরনের বীরত্বপূর্ণ কর্মের অধিকারী হন, তিনি জনসমক্ষে বীরাঙ্গনা নামে পরিচিত হন। বীরদেরকে ঘিরে অনেক নীতিকথামূলক উদাহরণ গল্পাকারে আজো লিখিত হয়ে থাকে। হেরাক্লেস, পার্সেসাস, আচিলেসের ন্যায় প্রমূখ বীর প্রাচীন গ্রীসের ধর্মীয় বিষয়াদির উল্লেখযোগ্য বিষয় হিসেবে অঙ্কিত হয়ে রয়েছেন। প্রাচীন এবং বর্তমান - উভয় পর্যায়েরই বিভিন্ন রাজনীতিবিদ স্ব-মহিমায় ও ব্যক্তিত্বগুণে বীরের মর্যাদায় অভিষিক্ত হয়ে আছেন। উল্লেখ্য যে বীরদের বীরত্বের পশ্চাতে তাদের নিজ নিজ ধর্মের সৃষ্টকর্তাদের প্রত্যক্ষ বা পরোক্ষ সহায়তা অবশ্যই থাকে যদিও রামায়নের ইন্দ্রজিৎ, মহাভারতের ভীস্ম বা দ্রোণাচার্য, গ্রীকদের হেরাক্লেস কিংবা শাহানামার রুস্তম বা ইসফানদিয়ার নিজ বাহুবলে বলিষ্ঠ। এক্ষেত্রে আব্রাহামিক তিন ধর্ম বিশেষ করে মহান ইসলাম ধর্মে বীরত্বের ব্যাপার সম্পূর্ণ আলাদা। ইসলামের বীরত্ব অস্ত্র নির্ভর নয় বরং যিনি ক্ষমা, দয়া, দান, রিপু নিয়ন্ত্রণ ও তাকওয়া অবলম্বনকারী তিনিই বীর। ইসলামে এমন একজন বীরও নেই যিনি যুদ্ধক্ষেত্রের বাইরে স্বাভাবিক জীবনেও দানশীল নন, ক্ষমাশীল নন বা তাকওয়া অবলম্বনকারী নন। সর্বোপরি ইসলামে যুদ্ধের মাঠে জয় বা বীরত্বের ধারণা পুরোটা আল্লাহ নির্ভর। অর্থাৎ মুসলিমরা বিশ্বাস করে যে বিজয় আল্লাহর দান এখানে বীরত্ব বা অস্ত্র গৌণ। যেমন বদর বা ওহুদের যুদ্ধে মুসলিম বাহিনী সংখ্যা ও অস্ত্রে দুর্বল ছিল অথচ বিজয় তাদের করতলে ছিল। আবার ইসলামের ইতিহাসে হামজা (রঃ), আলী (রঃ), খালিদ (রঃ) বা সালাউদ্দিন আয়্যুবি বিখ্যাত বীর কিন্তু কেও-ই বীর হিসেবে পরিচিত হন নি কারণ তাদের ও সব মুসলিমদের বিশ্বাস অভিন্ন; শক্তি আল্লাহর উপহার, এটা বীরদের নিজস্ব নয়। ত্রোইয়ার যুদ্ধ আখিলেসের বীরত্ব ও ওডিসিয়াসের চাতুর্যে এসেছে বলে গ্রীক পুরাণের ধারণা। ফেরাউনের বিরুদ্ধে মুসা (আঃ)-এর জয় মুসা (আঃ)-এর চাতুর্যে ছিল না, ইব্রাহিম (আঃ) নমরুদকে পরাজিত করেন নি বা রোম সম্রাট হিরাক্লিয়াসকে খালিদ (রঃ) পরাজিত করতে পারতেন না, বরং এটা জয় পরাজয়ের নির্ধারক মহান আল্লাহর হস্তক্ষেপ ছিল।


title: বীর

text: পূর্বে শুধুমাত্র যুদ্ধ জয়, কিংবা বিদ্রোহ দমনে গুরুত্বপূর্ণ ভূমিকায় অবতীর্ণ ব্যক্তিই বীরের মর্যাদা পেতেন। কিন্তু আধুনিক বিশ্বে বীরের প্রাচীন অর্থ পরিবর্তিত হয়েছে। এখন বীর বলতে যিনি অসম্ভব সাহসিকতা ও বীরত্ব প্রদর্শন করেন তাঁকে বুঝানো হয়ে থাকে। অগ্নিনির্বাপক কর্মী কর্তৃক কোন শিশু বা বৃদ্ধের জীবন বাঁচানোও বীরের পর্যায়ে ফেলা হয়। একজন বীর বীরোচিত কর্ম সম্পাদন করেন। তিনি সাধারণ ও অসহায় লোকদেরকে সহায়তা করে সমূহ বিপদ-আপদ থেকে রক্ষা করেন। ব্যক্তি কিংবা সমাজকে মন্দ ব্যক্তি, খলচরিত্রের লোকদের কাছ থেকে দূরে সরিয়ে রাখেন। এমনকি প্রাকৃতিক দূর্যোগেও নিজেকে সম্পৃক্ত রাখেন।


title: বীর

text: ক্রীড়াক্ষেত্রেও এর সবিশেষ প্রয়োগ হতে দেখা যায়। একটি দেশের প্রতিনিধি হিসেবে যিনি আন্তর্জাতিক প্রতিযোগিতায় অংশগ্রহণ করে স্বর্ণপদক, রৌপ্যপদক কিংবা ব্রোঞ্জপদকের ন্যায় কোন পদক জয় করেন তখন তিনি আন্তর্জাতিক অঙ্গনে দেশ ও জাতির মর্যাদা বৃদ্ধির মাধ্যমে জাতীয় বীরে পরিণত হন ও অসম্ভব খ্যাতি অর্জনসহ ব্যক্তিগত সুবিধাদি ভোগ করে থাকেন। অলিম্পিক ক্রীড়ায় পদক জয় এর প্রকৃষ্ট উদাহরণ।


title: বীর

text: বিখ্যাত দার্শনিক হেজেল কর্তৃক নেপোলিয়ন বোনাপার্টের ব্যক্তিত্ব, মূল ভূমিকাকে বিবেচনায় এনে বীর হিসেবে আখ্যায়িত করেন। ১৮৪১ সালে থমাস কার্লাইলের "অন হিরোজ, হিরো ওরশীপ এন্ড দ্য হিরোইক ইন হিস্ট্রি" শিরোনামের গ্রন্থে বীর ও মহৎ ব্যক্তিদের প্রধান বৈশিষ্ট্যকে উপজীব্য করে রচিত হয়েছে। তিনি অলিভার ক্রোমওয়েল বা ফ্রেডরিখ দ্য গ্রেটের ন্যায় কিছু প্রধান ব্যক্তিত্বকে ইতিহাসের পর্দা থেকে জীবনী আকারে উপস্থাপন করেছেন। মূলতঃ তাঁর বীরদের প্রায় সবাই রাজনৈতিক ও সামরিক ব্যক্তিত্ব, যারা রাষ্ট্রের প্রতিষ্ঠাতা বা রাষ্ট্রপ্রধান। মহৎ ব্যক্তিরা ভাল এবং মন্দ উভয় দোষেই দুষ্ট যারা সাংগঠনিক পরিবর্তন করে সকলের দৃষ্টি আকর্ষণ করতে সক্ষম হয়েছেন।


title: বীর

text: দ্বিতীয় বিশ্বযুদ্ধকালীন সময়ে সুইডিশ কূটনীতিবিদ রাউল ওয়ালেনবার্গ দশ সহস্রাধিক ইহুদির জীবন বাঁচিয়ে ইতিহাসের পর্দায় নিজেকে বীর হিসেবে উপস্থাপন করেছিলেন।


title: বীর

text: বিখ্যাত রুশ কল্পকাহিনীকার ভ্লাদিমির প্রোপ বীর বিষয়ে ব্যাপক বিশ্লেষণ ও গবেষণা কর্ম চালিয়েছেন। তিনি ড্রামাটিস পার্সোনায় আটটি চরিত্রের কথা উল্লেখ করেছেন। তন্মধ্যে অন্যতম প্রধান একটি ছিল বীর। তাঁর এই বিশ্লেষণধর্মী চিন্তাধারাটি পরবর্তীকালে রুশ উপকথায় ব্যাপকভাবে প্রভাব বিস্তার করেছিল। তাঁর ভাষ্য মোতাবেক একজন প্রকৃত বীর নিম্নলিখিত কর্মকাণ্ডে অংশগ্রহণ করবেন:-


title: কাসাভা

text: কাসাভা (; বৈজ্ঞানিক নামঃ Manihot esculenta), ব্রাজিলীয় এ্যারারুট, মানিয়ক, ও ট্যাপিওকা, হচ্ছে গাছের শিকড়জাত একধরনের আলু, জন্মে মাটির নিচে। শিমুল আলু নামেও পরিচিত। এটি (spurge) পরিবারের অরণ্যময় গুল্ম, যা দক্ষিণ আমেরিকার গুল্ম, ব্যাপকভাবে ক্রান্তীয় এবং প্রায় ক্রান্তীয় অঞ্চলে বার্ষিক ফসল হিসাবে চাষ করা হয় তার ভোজ্য অনমনীয় স্ফীতকন্দ মূলের জন্য, এবং শর্করার একটি প্রধান উৎস।


title: কাসাভা

text: কাসাভা চাল ও ভুট্টার পর ক্রান্তীয় অঞ্চলে, খাদ্য শর্করার তৃতীয় বৃহত্তম উৎস। কাসাভা, উন্নয়নশীল বিশ্বের একটি প্রধান খাদ্য, যা পঞ্চাশ লক্ষ মানুষের মৌলিক খাদ্য। এটা সবচেয়ে খরা সহনশীল ফসল, যা প্রান্তিক মাটিতে জন্মাতে সক্ষম। নাইজেরিয়া বিশ্বে কাসাভার বৃহত্তম উৎপাদনকারী এবং থাইল্যান্ড শুষ্ক কাসাভা বৃহত্তম রপ্তানিকারক দেশ।


title: কাসাভা

text: কাসাভা মিষ্টি বা তিক্ত হিসাবে শ্রেণীবদ্ধ করা হয়। কীট, প্রাণী, এবং চোর নিরস্ত করার জন্য কৃষক প্রায়ই তিক্ত বৈচিত্র্যের পছন্দ করে। অন্যান্য শিকড় এবং কন্দের মত, উভয় তিক্ত এবং মিষ্টি কাসাভা পুষ্টিহীন উপাদান এবং বিষ থাকে। ব্যবহার আগে সঠিকভাবে প্রস্তুত করা আবশ্যক। ভ্রান্ত প্রস্তুতিতে কাসাভার অবশিষ্ট সায়ানাইড থেকে যাবে, তীব্র সায়ানাইড নেশা এবং গলগণ্ড, এবং এমনকি অপসংগতি বা আংশিক পক্ষাঘাতের কারণ হতে পারে.। .


title: কবির বকুল

text: কবির বকুল (জন্ম: ২১ নভেম্বর, ১৯৬৬) বাংলাদেশের একজন গীতিকার। এছাড়া তিনি সাংবাদিক হিসেবেও কাজ করছেন। সেরা গীতিকার হিসেবে তিনি ২০০৮, ২০০৯, ২০১০ ও ২০১৩ সালে জাতীয় চলচ্চিত্র পুরস্কার লাভ করেন।


title: কবির বকুল

text: কবির বকুল ১৯৬৬ সালের ২১ নভেম্বর চাঁদপুরে জন্মগ্রহণ করেন। তাঁর স্ত্রী সংগীত শিল্পী দিনাত জাহান মুন্নী। তাদের দুই মেয়ে প্রেরণা, প্রতীক্ষা ও ছেলে প্রচ্ছদ।


title: কবির বকুল

text:
কবির বকুল ১৯৯৩ সালে দৈনিক ভোরের কাগজে যোগ দেন। পরবর্তীতে ১৯৯৮ সালে প্রতিষ্ঠাকালীন সময় থেকে প্রথম আলোতে কর্মরত ছিলেন। মাছরাঙ্গা টেলিভিশনের হেড অব ইভেন্ট অ্যান্ড প্ল্যানিং হিসেবে কর্মরত ছিলেন ২০১১ জুলাই থেকে ২০১৫ সালের ৩ এপ্রিল পর্যন্ত। ২০১৫ সালের ১ জুন থেকে তিনি তার পুরনো কর্মস্থল দৈনিক প্রথম অালোতে আবার যোগ দিয়েছেন ।
তিনি ১৯৯৪ সালে "অগ্নি সন্তান" চলচ্চিত্রে প্রথম গান লেখেন। এ গানের জন্য বাংলাদেশ চলচ্চিত্র প্রযোজক সমিতির পুরস্কার শ্রেষ্ঠ গীতিকারের মনোনয়ন পেয়েছিলেন।


title: কবির বকুল

text: কবির বকুল ১৯৮৬ সাল থেকে কবিতা, গান লেখালেখির সাথে জড়িত। ১৯৮৮ সালে তিনি প্রথম ১৩টি গান লিখে শিল্পী তপন চৌধুরীকে দেন। সেখান থেকে দুটি গান দুটি অ্যালবামে আসে। প্রথম গান ছিল 'কাল সারা রাত তোমারই কাকন যেন মনে মনে রিনিঝিনি বেজেছে' যার গায়ক ছিলেন শিল্পী আইয়ুব বাচ্চু। দ্বিতীয় গানটি ছিলো 'পথে যেতে যেতে খুঁজেছি তোমায়' যার গায়ক ছিলেন শিল্পী নাসিম আলী খান। এখন পর্যন্ত তিনি ৮ শতাধিক ছায়াছবির গান লিখেছেন এবং সবমিলিয়ে প্রায় পাঁচ হাজারের বেশি গান লিখেছেন।


title: মডার্ন টকিং

text: মডার্ন টকিং () জার্মানির একটি জনপ্রিয় পপ ব্যান্ড। ব্যান্ডটি ইউরো পপ সঙ্গীত করে সারা বিশ্বে ব্যাপক জনপ্রিয়তা পেয়েছে। ব্যান্ডটি ১৯৯৮-২০০৩ সাল পর্যন্ত অনেক অমর গান সৃষ্টি করছে, যেগুলো আজও সমান জনপ্রিয়। তাদের কয়েকটি উল্লেখযোগ্য জনপ্রিয় গান হচ্ছে "", "", "", "", "" ও ""। ২০০৩ সালে ব্যান্ডটি ভেঙ্গে গেয়েছে।


title: আবদুল মালেক বীর প্রতীক

text: আবদুল মালেক (জন্ম: অজানা- মৃত্যু: ২০১১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: আবদুল মালেক বীর প্রতীক

text: আবদুল মালেকের জন্ম রাজশাহী জেলার রাজশাহী সিটি করপোরেশনের (ডাক ঘোড়ামারা) রানীনগরে। বাবার নাম আবেদ আলী এবং মায়ের নাম ফেলি বেগম। তাঁর স্ত্রীর নাম আম্বিয়া বেগম। তাঁদের তিন ছেলে।


title: আবদুল মালেক বীর প্রতীক

text: আবদুল মালেক চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন দ্বিতীয় ইস্ট বেঙ্গল রেজিমেন্টে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে পুনর্গঠিত হয়ে প্রথমে ৩ নম্বর সেক্টরে, পরে এস ফোর্সের অধীনে যুদ্ধ করেন।


title: আবদুল মালেক বীর প্রতীক

text: ১৯৭১ সালের ৬ ডিসেম্বর ভোরে মুক্তিযোদ্ধারা অবস্থান নিলেন ব্রাহ্মণবাড়িয়া-সিলেট মহাসড়েকের পাশে পাইকপাড়ায়। মুক্তিযোদ্ধারা কয়েকটি দলে বিভক্ত। সব মিলে এক ব্যাটালিয়ন শক্তির। নেতৃত্বে এ এস এম নাসিম (বীর বিক্রম)। তাঁর নির্দেশে কিছুক্ষণ পর মুক্তিযোদ্ধাদের একাংশ (ব্রাভো [বি] কোম্পানি) গেল চান্দুরার এক মাইল উত্তর-পূর্ব দিকে। তাদের দায়িত্ব অগ্রসরমান মুক্তিযোদ্ধাদের নিরাপত্তা নিশ্চিত করা। বি দল নির্দিষ্ট স্থানে অবস্থান নিয়েছে। এ খবর পাওয়ার পর বাকি মুক্তিযোদ্ধারা হরষপুর-সরাইল হয়ে রওনা হলেন চান্দুরার অভিমুখে। তিনটি দল—আলফা (এ), চার্লি (সি) ও ডেল্টা (ডি) কোম্পানি। তারা দ্রুত এগিয়ে যেতে থাকল। ডি দলে আছেন আবদুল মালেক। তাঁদের বাঁ দিকে এ ও সি দল। বেলা আনুমানিক দুইটা। ডি দল সরাইলের পথে শাহবাজপুরের কাছে পৌঁছে গেল। যুদ্ধের পরিকল্পনা অণুযায়ী ডি দল অগ্রসর হচ্ছে অন্য দুই দলের পেছনে। একদম সামনে সি দল। তাদের ওপর দায়িত্ব কৌশলে শাহবাজপুর সেতুর দখল নেওয়া। এই দলকে অণুসরণ করছে এ দল। দুই দলের মধ্যে আছে কিছুটা দূরত্ব। সবশেষে ডি দল। দলের সঙ্গে আছেন মুক্তিযোদ্ধাদের ব্যাটালিয়ন অধিনায়কও। এই অভিযানে বিকেলে এস ফোর্সের অধিনায়ক কে এম শফিউল্লাহমুক্তিযোদ্ধাদের সঙ্গে যোগ দেন। কয়েকজন মুক্তিযোদ্ধাসহ তাঁর অবস্থান ডি দলের কিছুটা সামনে। তাঁর ও ডি দলের মধ্যে ব্যবধান অল্প। ডি দলের মুক্তিযোদ্ধারা এগিয়ে যেতে থাকলেন দৃপ্ত পদভারে। তাঁদের সামনে কে এম শফিউল্লাহ। কোথাও তাঁরা বাধা পাননি। বিকেলের দিকে তাঁরা পৌঁছে গেলেন ইসলামপুরের কাছে। অদূরে চান্দুরা। এমন সময় সেখানে আকস্মিকভাবে হাজির হলো একদল পাকিস্তানি সেনা। হঠাৎ তাদের উপস্থিতিতে মুক্তিযোদ্ধারা কিছুটা বিভ্রান্ত। পাকিস্তানি সেনাদের এই উপস্থিতি একেবারে অনাকাঙ্ক্ষিত। আবদুল মালেকসহ মুক্তিযোদ্ধারা ভেবে পাচ্ছেন না, এটা কীভাবে ঘটল। কেননা, পেছনে আছে তাঁদের বি দল। তাদের ওপর দায়িত্ব অগ্রসরমান মুক্তিযোদ্ধাদের নিরাপত্তা নিশ্চিত করা। কে এম শফিউল্লাহ পাকিস্তানি সেনাদের আত্মসমর্পণের নির্দেশ দিয়েছেন। কিন্তু সেনারা সেই নির্দেশ অগ্রাহ্য করে গোলাগুলি শুরু করল। নিমেষে সেখানে শুরু হয়ে গেল তুমুল যুদ্ধ। আবদুল মালেকরা পড়ে গেলেন উভয় সংকটে। একদিকে কে এম শফিউল্লাহ পাকিস্তানি সেনাদের আওতায়, অন্যদিকে তাঁরা ক্রসফায়ারের মধ্যে। আকস্মিকভাবে শুরু হওয়া যুদ্ধে ক্রসফায়ারে পড়ে আহত হয়েছেন তাঁদের অধিনায়ক এ এস এম নাসিমসহ কয়েকজন। আবদুল মালেক বিচলিত হলেন না। সাহসিকতার সঙ্গে পরিস্থিতি মোকাবিলা করে ঝাঁপিয়ে পড়লেন পাকিস্তানি সেনাদের ওপর। তাঁকে দেখে অণুপ্রাণিত হলেন তাঁর অন্য সহযোদ্ধারাও। এই যুদ্ধে তিনি যথেষ্ট বীরত্ব ও সাহস প্রদর্শন করেন।


title: রাউল ওয়ালেনবার্গ

text: রাউল ওয়ালেনবার্গ (, জন্ম: ৪ আগস্ট, ১৯১২ - মৃত্যু: ১৭ জুলাই, ১৯৪৭?) সুইডেনের স্থপতি, ব্যবসায়ী, মানবতাবাদী ও বিশিষ্ট কূটনীতিবিদ ছিলেন। দ্বিতীয় বিশ্বযুদ্ধের হলোকস্টের সময়কালে হাঙ্গেরীয় বংশোদ্ভূত প্রায় এক লক্ষ ইহুদী জনগোষ্ঠীকে নাৎসি পার্টি কর্তৃক নিশ্চিত মৃত্যুর হাত থেকে রক্ষা করেন ও জাতীয় বীরে পরিণত হয়েছিলেন। নিজের জীবন বিপন্ন করে প্রায়শঃই তিনি বিশ্বব্যাপী বীরোচিত তৎপরতা চালিয়েছিলেন। সুইডেনের বিশেষ দূত হিসেবে বুদাপেস্টে জুলাই থেকে ডিসেম্বর, ১৯৪৪ সাল পর্যন্ত কর্মরত ছিলেন। সেখানে তিনি নিরাপত্তামূলক পাসপোর্ট সরবরাহ করে হাজার-হাজার ইহুদীর প্রাণ বাঁচান ও সুইডিশ অঞ্চল তৈরী করে ইহুদীদের আশ্রয় দেন।


title: রাউল ওয়ালেনবার্গ

text: স্টকহোমের কাছাকাছি ক্যাপ্পস্তা এলাকায় ওয়ালেনবার্গ জন্মগ্রহণ করেন। তিনি প্রখ্যাত ব্যাংকার ও শিল্পপতির পরিবারের সন্তান ছিলেন। দ্বিতীয় বিশ্বযু্দ্ধকালীন সময়ে ১৯৪০-এর দশকে ব্যবসায়ের লক্ষ্যে হাঙ্গেরী গমন করেন। এডলফ হিটলারের নির্দেশনায় ইউরোপের সকল ইহুদীকে হত্যার নীল নকশায় হস্তক্ষেপ করে বাঁধাগ্রস্ততার পরিবেশ সৃষ্টি করেন। ১৯৪৪ সালে বিশ্ব ইহুদী কংগ্রেস এবং আমেরিকান যুদ্ধ শরণার্থী সংস্থা রাউল ওয়ালেনবার্গকে হাঙ্গেরী থেকে বাদ-বাকী ইহুদীকে রক্ষা করার জন্যে আকুল আবেদন জানায়।


title: রাউল ওয়ালেনবার্গ

text: সুইডিশ সরকার ওয়ালেনবার্গকে কূটনৈতিক হিসেবে হাঙ্গেরীর রাজধানী বুদাপেস্টে প্রেরণ করেন। সেখানে তিনি প্রায় বিশ হাজার ইহুদীর মাঝে পাসপোর্ট বিলি করেন এবং নিরপেক্ষ রাষ্ট্র সুইডেনের নিরাপত্তার কথা উল্লেখ করেন। এছাড়াও তিনি আশ্রিত ইহুদীদের আবাসনের জন্যে নিজ অর্থ ব্যয় অথবা বিভিন্ন সংস্থা থেকে প্রদত্ত অর্থ দিয়ে বাড়ী ক্রয় কিংবা ভাড়া করেন। লুথারবাদে বিশ্বাসী ব্যক্তিত্ব ওয়ালেনবার্গকে রোমান ক্যাথলিক এবং অন্যান্য অ-ইহুদী নেতৃবর্গ ব্যাপকভাবে সহায়তা করেন।


title: রাউল ওয়ালেনবার্গ

text: নাৎসি পার্টির একজন কর্মকর্তা এডলফ আইখম্যানের পরিচালনায় এ সকল ইহুদীকে রাজনৈতিক বন্দীশিবিরে প্রেরণ করা হয়। ঐ কর্মকর্তা জার্মান পরিকল্পনায় হস্তক্ষেপ বন্ধের জন্যে ওয়ালেনবার্গকে আদেশ দেন। কিন্তু তিনি তা পালন করতে অস্বীকৃতি জানান। পরবর্তীতে আইখম্যান তাঁকে বেশ কয়েকবার হত্যা করার চেষ্টা চালালেও তিনি প্রাণে বেঁচে যান। সোভিয়েত সেনাদল কর্তৃক বুদাপেস্ট মুক্ত করার চূড়ান্ত পর্যায়ের দিনগুলোয় ওয়ালেনবার্গ নাৎসি পার্টিকে গণহত্যা বন্ধ করার অনুরোধ জানান। প্রায় সত্তর হাজার ইহুদীকে হত্যার লক্ষ্যে শহরের অন্যত্র আলাদা অংশ বা ঘেটোতে স্থানান্তর করে গণহত্যা করেছিল।


title: রাউল ওয়ালেনবার্গ

text: ১৭ জানুয়ারি, ১৯৪৫ সালে সোভিয়েত রেড আর্মি বুদাপেস্ট অবরুদ্ধ করে ও রাউল ওয়ালেনবার্গকে গ্রেফতার করে। সোভিয়েত ইউনিয়ন কর্তৃপক্ষের দৃঢ় বিশ্বাস ছিল যে, ওয়ালেনবার্গ আমেরিকার গুপ্তচর ছিলেন। ১৯৫৭ সালে সোভিয়েত সরকার তাদের প্রতিবেদনে জানায় যে ১৯৪৭ সালের ১৭ জুলাই হৃদযন্ত্র ক্রিয়া বন্ধের কারণে লুবিয়েঙ্কা ও মস্কোয় অবস্থিত ভবনের কারাগারে মৃত্যুবরণ করেন। উভয় ভবনই কেজিবি'র সদর দফতর কর্তৃক নিয়ন্ত্রিত হতো। কিন্তু অনেক লোকই জানান যে তারা তাঁকে সোভিয়েত কারাগারে জীবিত দেখেছেন এবং ১৯৪৭ সালের পর তাঁকে হাসপাতালে নিয়ে যাওয়া হয়েছিল।


title: রাউল ওয়ালেনবার্গ

text: রাউল ওয়ালেনবার্গের বীরত্বগাঁথা ও সাহসিকতাপূর্ণ কর্মকাণ্ড বিশেষ করে হাঙ্গেরীয় ইহুদীদের জীবন বাঁচানোর ন্যায় মানবতাধর্মী আচরণে অগণিত সম্মাননা অর্জনসহ তাঁর নামে পুরস্কারের নামকরণ করা হয়েছে। ১৯৮১ সালে মার্কিন যুক্তরাষ্ট্রের কংগ্রেস প্রতিনিধি টম ল্যান্টোস তাঁকে জীবনদাতা হিসেবে উল্লেখ করেন। পরবর্তীতে কংগ্রেসে বিল উত্থাপন করায় রাউল ওয়ালেনবার্গকে মরণোত্তর মার্কিন নাগরিক হিসেবে ঘোষণা করা হয়। এছাড়াও তিনি কানাডা, হাঙ্গেরী এবং ইসরায়েলেরও সম্মানিত নাগরিক হিসেবে ঘোষিত হয়েছেন। ইসরায়েলে তাঁর স্মারকস্তম্ভ রয়েছে ও রাস্তার নামকরণ করা হয়েছে। ১৯৮১ সালে জাতিসংঘ রাওল ওয়ালেনবার্গ কমিটি সৃষ্টি করা হয় যাতে মানবধর্মী আদর্শ ও অহিংসাত্মক সাহসী কার্যকলাপের বিষয়াবলী অন্তর্ভুক্ত। এ কমিটি রাউল ওয়ালেনবার্গ পুরস্কার বার্ষিকী আকারে প্রদান করে থাকে। ১৯৯৭ সালে মার্কিন যুক্তরাষ্ট্রে ডাকটিকিট প্রকাশ করা হয়। হলোকস্টে তাঁর ভূমিকা ও অর্জনের স্বীকৃতিস্বরূপ ২৬ জুলাই, ২০১২ সালে ইউনাইটেড স্টেটস কংগ্রেস কর্তৃক কংগ্রেসনাল গোল্ড মেডেল প্রবর্তন করা হয়।


title: ইউজিন উইলিয়াম ওটস

text: ইউজিন উইলিয়াম ওটস (৩১ ডিসেম্বর, ১৮৪৫-১৬ নভেম্বর, ১৯১১) একজন ইংরেজ প্রকৃতিবিদ ও পক্ষীবিদ। ভারতীয় উপমহাদেশে প্রাণীবিদ্যার বাইবেলখ্যাত "The Fauna of British India, Including Ceylon and Burma"-এর অন্যতম প্রধান সম্পাদক ছিলেন তিনি।


title: ইউজিন উইলিয়াম ওটস

text: ওটস ১৮৪৫ সালে ইতালির সিসিলিতে জন্মগ্রহণ করেন। তিনি পড়াশোনা করেন ইংল্যান্ডের বাথে। প্রথম দিকে তিনি বাথের সিডনি কলেজে পড়াশোনা করেন, পরবর্তীতে গৃহশিক্ষকদের নিকট শিক্ষা গ্রহণ করেন। ১৮৬৭ থেকে ১৮৯৯ পর্যন্ত তিনি ভারত ও বার্মায় প্রশাসনিক কর্মকর্তা হিসেবে কর্মরত থাকেন। অবসর গ্রহণের পর তিনি ইংল্যান্ড চলে যান। ১৮৯৮ থেকে ১৯০১ পর্যন্ত তিনি বৃটিশ অর্নিথোলজিস্টস ইউনিয়নের সচিব হিসেবে দায়িত্ব পালন করেন।


title: বোরন শ্রেণী

text: বোরন শ্রেণী বলতে পর্যায় সারণীর ১৩তম শ্রেণীর মৌলগুলোকে বোঝানো হয়ে থাকে। পর্যায় সারণীর বোরন (B), অ্যালুমিনিয়াম (Al), গ্যালিয়াম (Ga), ইন্ডিয়াম (In), থ্যালিয়াম (Tl), এবং ইউনুনট্রিয়াম (Uut) ইত্যদি মৌলের সমন্বয়ে এই শ্রেণীটি গঠিত হয়েছে। বোরন শ্রেণীর মৌলগুলোর সর্বশেষ শক্তিস্তরে ৩টি করে ইলেকট্রন রয়েছে।


title: বোরন শ্রেণী

text: বোরন শ্রেণীর মৌলগুলোকে অপধাতু বলা হয়, তবে ইউনুনট্রিয়াম এ ক্ষেত্রে ব্যাতিক্রম, এই মৌলটি দুর্বল ধাতু দলের অন্তর্ভুক্ত। ইউনুনট্রিয়ামের দূর্বল ধাতুর বৈশিষ্টটি এখনও নিশ্চিত হওয়া যায়নি, এবং আপেক্ষিক প্রতিক্রিয়ার ফলে এই বৈশিষ্টটি প্রমানিত না হওয়ার সম্ভাবনাও রয়েছে। অ্যালুমিনিয়াম প্রকৃতিতে বিপুল পরিমানে পাওয়া যায়, এবং পৃথিবীর প্রাপ্ত ধাতুগুলোর মধ্যে এটি তৃতীয় অবস্থানে রয়েছে (প্রায় ৮.৩%)


title: বোরন শ্রেণী

text: অন্যান্য শ্রেণীর মৌলগুলোর মত, এই শ্রেণীর মৌলগুলোরও ক্ষেত্রেও তাদের ইলেকট্রন বিন্যাসের পরিবর্তনের সাথৈ সাথে ভৌত এবং রাসায়নিক ধর্মগুলোর ক্রম পরিবর্তন লক্ষ্য করা যায়।


title: এডলফ আইখম্যান

text: অটো এডলফ আইখম্যান (, জন্ম: ১৯ মার্চ, ১৯০৬ - মৃত্যু: ৩১ মে, ১৯৬২) জার্মান নাৎসি বাহিনীর লেফটেন্যান্ট কর্নেল পদবীধারী ও তৃতীয় রাইখের নিয়ন্ত্রণাধীন সরকারের অন্যতম গুরুত্বপূর্ণ ব্যক্তিত্ব ছিলেন। ২য় বিশ্বযুদ্ধের সময়কালে সংঘটিত হলোকস্টের অন্যতম সংগঠক ছিলেন। অসউইচ রাজনৈতিক বন্দী শিবিরের ন্যায় সংঘটিত লাখো লাখো লোকের হত্যাযজ্ঞের সাথে তিনি জড়িত ছিলেন।


title: এডলফ আইখম্যান

text: দ্বিতীয় বিশ্বযুদ্ধকালীন সময়ে ১৯৪৫ সালে হেনরিখ হিমলার ইহুদী নিধনযজ্ঞ বন্ধসহ চূড়ান্ত সমাধান ধ্বংসের নির্দেশ দেন। আইখম্যান হিমলারের আনুষ্ঠানিক আদেশ অমান্য করে হাঙ্গেরীতে তাঁর কাজ চালিয়ে যেতে থাকেন। সোভিয়েত সামরিক বাহিনী বা রেড আর্মি হাঙ্গেরী অবরোধ করার প্রেক্ষাপটে আইখম্যান সেখান থেকে চলে যান। অস্ট্রিয়ায় তাঁর পুরনো বন্ধু আর্নস্ট কাল্টেনব্রুনারের সাথে মিলিত হয়। কিন্তু মিত্রশক্তি কর্তৃক চিহ্নিত ব্যক্তি হওয়ায় কাল্টেনব্রুনার তাঁকে সহযোগিতা করতে অসম্মতি জানান।


title: এডলফ আইখম্যান

text: দ্বিতীয় বিশ্বযুদ্ধের পর ১৯৬০ সালে তাঁকে জীবিত অবস্থায় দক্ষিণ আমেরিকার আর্জেন্টিনা থেকে আটক করা হয়। ইসরাইলের গোয়েন্দা সংস্থা মোসাদ এডলফ আইখম্যানকে অপহরণ করে। তারপর তাঁকে ইসরাইলে ফেরত নিয়ে আসা হয়। সেখানে ষাট লক্ষ লোকের হত্যাকাণ্ডে সম্পৃক্ততার অভিযোগে তাঁকে বিচারের কাঠগড়ায় দাঁড় করানো হয়। বিচারকমণ্ডলী কর্তৃক তিনি দোষী সাব্যস্ত হন। অতঃপর ১১ ডিসেম্বর, ১৯৬১ সালে তাঁকে ফাঁসিকাষ্ঠে ঝোলানো হয়। তাঁর দেহ ভষ্মীভূত করা হয় ও ছাই সাগরে ফেলে দেয়া হয়।


title: এডলফ আইখম্যান

text: এডলফ আইখম্যানের বিচার প্রক্রিয়া ইসরাইলের রেডিওতে সরাসরি সম্প্রচার করা হয়। এছাড়াও, বিশ্বব্যাপী লাখ লাখ দর্শক টেলিভিশনের ছোট পর্দায় সম্প্রচার করা হয়েছিল। হলোকস্টের কারণে এ সংক্রান্ত কথাবার্তা উন্মুক্তভাবে প্রকাশের ঘটনা প্রথমবারের মতো উপস্থাপন করা হয়। এ ঘটনার প্রেক্ষাপটে সংশ্লিষ্টদেরকে নতুন রাষ্ট্র হিসেবে ইসরাইয়েলে একত্রে থাকতে উদ্বুদ্ধ করেছিল।


title: আল-কুদ্‌স দিবস

text: আল-কুদস দিবস বা আন্তর্জাতিক আল-কুদস দিবস (ফার্সি ভাষায়- روز جهانی قدس) প্রতি বছর রমজান মাসের শেষ শুক্রবার পালিত হয়ে থাকে, যা ১৯৭৯ সালে ইরানে শুরু হয়েছিল। এই দিবস পালনের উদ্দেশ্য হলো ফিলিস্তিনী জনগণের সাথে একাত্মতা প্রকাশ, জায়নবাদের বিরুদ্ধে ক্ষোভ প্রকাশ এবং ইসরাইল কর্তৃক জেরুযালেম দখলের বিরুদ্ধে ক্ষোভ প্রকাশ। জেরুযালেম শহরের অপর নাম 'কুদস' বা 'আল-কুদস' (আরবী ভাষায়)।


title: আল-কুদ্‌স দিবস

text:
ইসলামী প্রজাতন্ত্র ইরানের প্রথম পররাষ্ট্রমন্ত্রী ইবরাহীম ইয়াজদি সর্বপ্রথম আল-কুদস দিবস র‍্যালি আয়োজনের ধারণা দেন। তারপর আয়াতুল্লাহ খোমেইনী ১৯৭৯ সালে ইরানে এর প্রবর্তন করেন। এর পর থেকে ইরান সরকার প্রতি বছর আল-কুদস দিবসে প্যারেড আয়োজন করে আসছে।
আল-কুদস দিবস অন্যান্য অনেক আরব ও অনারব মুসলিম দেশেও পালন করা হয়। সেই সাথে পূর্ব জেরুযালেমে ইসরাইলী সামরিক দখলদারিত্বের প্রতিবাদ করা হয়।


title: ক্লড বুকানন টাইসহার্স্ট

text: ক্লড বুকানন টাইসহার্স্ট (১৮৮১-১৭ ফেব্রুয়ারি, ১৯৪১) ছিলেন একজন বৃটিশ পক্ষীবিদ।


title: ক্লড বুকানন টাইসহার্স্ট

text: টাইসহার্স্ট সাসেক্সের সেইন্ট লিওনার্ড-অন-সিতে জন্মগ্রহণ করেন। টনব্রিজ স্কুল থেকে তিনি প্রাথমিক শিক্ষা লাভ করেন। তিনি পরবর্তীতে কেমব্রিজের সেন্ট জনস কলেজ থেকে শিক্ষা লাভ করেন। শুরুর দিকে তিনি একজন চিকিৎসক হিসেবে তিনি প্রশিক্ষিত হন। কিন্তু খুব তাড়াতাড়িই তিনি একজন পক্ষী-সংগ্রাহকে রূপান্তরিত হন। এ উদ্দেশ্যে তিনি হিউ হুইসলার ও জন লুইস জেমস বনহোটের সাথে ইউরোপ পরিভ্রমণ করেন।


title: ক্লড বুকানন টাইসহার্স্ট

text: তাঁর সংগৃহীত দশ হাজার পাখির চামড়া তিনি প্রাকৃতিক ইতিহাস জাদুঘরে দান করে দেন।


title: ক্লড বুকানন টাইসহার্স্ট

text: প্রথম বিশ্বযুদ্ধের সময় বৃটিশ সেনাবাহিনীতে তিনি শল্যচিকিৎসক হিসেবে দায়িত্ব পালন করেন। তাঁর কর্মক্ষেত্র ছিল বসরা ও কোয়েটায়। যুদ্ধের পর তাঁকে দক্ষিণ এশিয়ায় পাখি বিষয়ক কর্তৃত্ব দেওয়া হয়।


title: ক্লড বুকানন টাইসহার্স্ট

text: টাইসহার্স্ট আরেকজন পক্ষীবিদ নরম্যান ফ্রেডরিক টাইসহার্স্টের ভাই।


title: কাকতাড়ুয়া

text: কাকতাড়ুয়া () হচ্ছে কাক কিংবা অন্যান্য পশু-পাখিকে ভয় দেখানোর জন্যে জমিতে রক্ষিত মানুষের প্রতিকৃতি বিশেষ। এর মাধ্যমে পশু-পাখিকে ক্ষেতের ফসল কিংবা বীজের রক্ষণাবেক্ষনের লক্ষ্যে নিরুৎসাহিত করা হয়। ফসলের জন্য ক্ষতিকর পাখির আক্রমণ থেকে রক্ষা পাবার উদ্দেশ্যেই মূলতঃ মাঠে কাকতাড়ুয়া দাঁড় করানো অবস্থায় রাখা হয়। অনেকক্ষেত্রে কাকদের ভয় দেখানোর জন্য অন্য একটা কাক মেরে উঁচু জায়গায় ঝুঁলিয়ে রাখা হয়।


title: কাকতাড়ুয়া

text: সাধারণত ফাঁদ হিসেবে ও ভয় দেখানোর উদ্দেশ্যে কাকতাড়ুয়া তৈরী করা হয়। সনাতনী ধারায় এটি মানুষের দেহের গড়নের সাথে মিল রেখে পুরনো, পরিত্যক্ত কাপড় দিয়ে কিম্ভুতকিমাকার বা সঙের ন্যায় সাজানো হয়। তারপর কৃষক কর্তৃক জমির মাঝামাঝি স্থানে গর্ত খুঁড়ে খুঁটি হিসেবে দাঁড় করিয়ে রাখা হয়। এর মাধ্যমে বাতাসের দোলায় কাপড় হাল্কা দুলতে থাকে এবং কাক অথবা চড়ুইজাতীয় পাখির উৎপাত ও সাম্প্রতিক সময়ে বীজ বপনের ফলে তাদের খাদ্য সংগ্রহ করা থেকে বিরত রাখার প্রয়াস চালানো হয়।


title: কাকতাড়ুয়া

text: বসন্তকালে বাগানে কাকের উৎপাতজনিত সমস্যা সৃষ্টি হয়ে থাকে। কাছাকাছি অবস্থান করে এ পাখিটি রোপিত বীজ মাঠে নেমে খেয়ে ফেলে। আধুনিক কাকতাড়ুয়া হিসেবে সচরাচর ফাঁদ মানবাকৃতির প্রতিকৃতির বিকল্প হিসেবে ব্যবহৃত হচ্ছে। ক্যালিফোর্নিয়ার খামারগুলোয় সূর্যের আলোয় প্রতিফলিত হয় এমন ধরনের ফিতা ব্যবহার করা হয়। এছাড়াও স্বয়ংক্রিয়ভাবে প্রোপেন গ্যাসের সাহায্যে সৃষ্ট বন্দুকের বিকট আওয়াজও কাকতাড়ুয়ার অন্যতম বিকল্প উপকরণ হিসেবে বিবেচিত হচ্ছে।


title: কাকতাড়ুয়া

text: বাংলাদেশে কাকতাড়ুয়ার সহজ যে চেহারা দেখা যায়, তা হলো: একটা খাড়া লম্বাকৃতির দন্ডের উপরের এক-তৃতীয়াংশে ভূমি সমান্তরালে আড়াআড়ি করে আরেকটি দন্ড বেঁধে দুপাশে হাত ছড়িয়ে দাঁড়ানো মানুষের আকৃতি তৈরি করা হয়, তারপর এই আকৃতির গায়ে জড়িয়ে দেয়া হয়, পুরোন পাঞ্জাবি, কিংবা শার্ট-লুঙ্গি। লম্বাকৃতি দন্ডের উপরের মাথায় রেখে দেয়া হয় দইয়ের পাতলা সানকির মতো মাটির পাতিল— এতে পাতিলের তলা বাইরের দিকে বেরিয়ে থাকে আর একটা মানুষের গোলগাল মুখের মতো দেখায়। কেউ কেউ সেই পাতিলের তলাকে আরো বেশি বাস্তবসম্মত করতে সেখানে চোখ-মুখ এঁকে মানুষের আদল স্পষ্ট করেন। তবে অনেক স্থানে ধর্মীয় কিংবা স্থানীয় আজন্ম লালিত বিশ্বাসের প্রেক্ষিতে পাতিলের তলায় বিভিন্ন শুভ-নকশা আঁকা দেখা যায়— কখনও গোল গোল বুটি, কখনও চারকোনো ছক ইত্যাদি এঁকে মাটির সানকি দিয়ে ফসলের সু-উৎপাদন কামনা করা হয়।


title: কাকতাড়ুয়া

text: কাকতাড়ুয়া বিভিন্ন সময় পৃথিবীর বিভিন্ন জনপ্রিয় মাধ্যমে উপস্থাপিত হয়েছে। বেশিরভাগ ক্ষেত্রেই তা গ্রামীণ জীবনের মূর্ত প্রতীকরূপে উপস্থাপিত হলেও, অনেক ভৌতিক চলচ্চিত্রে কাকতাড়ুয়াকেই নির্জন কৃষিজমিতে দাঁড়ানো ভূত হিসেবে উপস্থাপন করা হয়েছে। বাংলাদেশে প্রদর্শিত "সিসিমপুর" শিশু-ম্যাগাজিন অনুষ্ঠানে সেই অনুষ্ঠানের চরিত্র "ইকরি" কর্তৃক শিশুদেরকে কাকতাড়ুয়ার সাথে পরিচিত করা হয়েছিল। এছাড়াও বাংলাদেশের বহু গ্রামীণ নাটক-চলচ্চিত্রে কাকতাড়ুয়ার উপস্থিতি লক্ষ্যণীয়।


title: হরিয়াল

text: হরিয়াল এক ধরনের পায়রা জাতীয় ফলভূক বৃক্ষচারী পাখি। পৃথিবীর সব হরিয়াল "ট্রেরন" (Treron) গণের অন্তর্গত। এই গণের মোট তেইশটি প্রজাতি এশিয়া ও আফ্রিকা জুড়ে বিস্তৃত। এদের প্রধান খাদ্য ফল। এছাড়া বাদাম ও বীজ খাদ্যতালিকায় রয়েছে। এদের ডানা লম্বা, গোলাকার ও সূঁচালো। প্রজাতিভেদে লেজ বিভিন্ন আকারের। লেজ গোজাকার, গোলাকার বা সূঁচালো। পা বলিষ্ঠ ও বেশ খাটো। পায়ের তলায় মাংসল গদি থাকে যা বৃক্ষে চলাফেরা করার উপযোগী। সাধারণত বৃক্ষবাসী। স্ত্রী ও পুরুষ হরিয়ালের চেহারায় তফাৎ রয়েছে।


title: বাঁশবনের তিতির

text: বাঁশবনের তিতির মাঝারি আকারের ভূচর পাখি। পৃথিবীর সব বাঁশবনের তিতির "বাম্বুসিকোলা" (Bambusicola) গণের অন্তর্গত। এই গণে মাত্র দুইটিটি প্রজাতি অন্তর্ভুক্ত এবং প্রজাতি দুইটি চীন এবং দক্ষিণ ও দক্ষিণ-পূর্ব এশিয়া জুড়ে বিস্তৃত। প্রজাতি দুইটি হল:চীনে পাওয়া মায়োসিন যুগের শেষের দিকের প্রস্তরখণ্ডে বাঁশবনের তিতিরের জীবাশ্ম পাওয়া গেছে। এ সকল জীবাশ্ম প্রমাণ করে যে এদের উৎপত্তি পঞ্চাশ লক্ষ বছরেরও আগে হয়েছিল।


title: কলাবাদুড়

text: কলাবাদুড় বা কলাবাদুর (, বৈজ্ঞানিক নাম: "Pteropus") "টেরোপাস" গণভূক্ত বাদুড়জাতীয় স্তন্যপায়ী প্রাণী। এ গণের বাদুড়গুলো পৃথিবীর বৃহত্তম বাদুড় হিসেবে চিহ্নিত। কলাবাদুড় গ্রীষ্মমণ্ডলীয় ও নাতিশীতোষ্ণমণ্ডল এলাকাভূক্ত এশিয়ার ভারতীয় উপমহাদেশ, অস্ট্রেলিয়া, পূর্ব আফ্রিকার দ্বীপমালাসহ ভারত ও প্রশান্ত মহাসাগরীয় দ্বীপ রাষ্ট্রসমূহে দেখা যায়। কলাবাদুড়ের কমপক্ষে ৬০টি প্রজাতি জীবিত রয়েছে।


title: কলাবাদুড়

text: প্রকৃতিগতভাবে সকল ধরনের প্রজাতির কলাবাদুড় শুধুমাত্র রাতে ফলদ বৃক্ষের ফল থেকে রস গ্রহণ করে জীবনধারন করে। আঞ্চলিক অবস্থানের প্রেক্ষাপটে প্রাপ্ত বিভিন্ন ধরনের ফলই এর প্রধান খাবার। অন্যান্য বাদুড়জাতীয় প্রজাতির ন্যায় এরা মাঝ আকাশ থেকে প্রাপ্ত পোকামাকড় শিকার করে না। ঘ্রানশক্তি এবং দৃষ্টিশক্তিও তুলনামূলকভাবে প্রখর। সর্বোচ্চ ৪০ মাইল ব্যাসার্ধের মধ্যে এরা বিচরণ করে। খাদ্যের সন্ধান পেলেই তা লুফে নেয়। এছাড়াও কলাবাদুড় গাছের শাখায় পা দিয়ে ঝুলে নিম্নমূখী হয়। তারপর কলা, কুল, পেয়ারা, লিচু, গাব ইত্যাদি পাকা ফলজাতীয় খাবার মুখে দেয় অথবা পাখার শীর্ষে থাবা দিয়ে সাথে রাখে।


title: কলাবাদুড়

text: সাধারণতঃ বড় কলাবাদুড়কে ("Pteropus vampyrus") সবচেয়ে বৃহৎ আকৃতির কলাবাদুড় হিসেবে আখ্যায়িত করা হয়। কিন্তু অন্যান্য প্রজাতির কিছু কলাবাদুড়ও এর সাথে সাদৃশ্যপূর্ণ ও প্রায় একই মানদণ্ডে পড়ে। সবচেয়ে বড় কলাবাদুড়ের পাখনার বিস্তৃতি ১.৫ মিটার বা ৪ ফুট ১১ ইঞ্চি হতে পারে। পাঁচটি কলাবাদুড়ের প্রত্যেকটিই ০.৬৫ কেজি থেকে ১.১ কেজি (১.৪ - ২.৪ পাউন্ড) ওজনের পাওয়া গেছে। এরচেয়েও অধিক ওজন হিসেবে ১.৬ কেজি (৩.৫ পাউন্ড) এবং ১.৪৫ কেজি (৩.২ পাউন্ড) পাওয়া গেছে ভারতীয় কলাবাদুড়ের ("Pteropus giganteus") ক্ষেত্রে। কালো কলাবাদুড়ও ("Pteropus melanopogon") অধিক ওজনসম্পন্ন কিন্তু প্রকৃত তথ্য পাওয়া যায়নি।


title: কলাবাদুড়

text: নীচের দিকে লোমগুলো লম্বা এবং রেশমের ন্যায় মিহি হয়ে থাকে। কলাবাদুড়ের কোন লেজ নেই। মাথাটি ছোট্ট শেয়ালের ন্যায়, ছোট্ট চোখ ও বড় কান রয়েছে। স্ত্রীজাতীয় কলাবাদুড় এক জোড়া বাচ্চা প্রসব করে ও বুকের দিকে রাখে। পায়ের আঙ্গুলগুলো খুবই তীক্ষ্ণ ও বাঁকা ধরনের।


title: কলাবাদুড়

text: কিছু বিজ্ঞানীর মতে কলাবাদুড়েরা আসলে শ্রেষ্ঠ প্রাণীদের বংশধর ছিল। বিবর্তনের একাধিক ধাপ পেরিয়ে এরা বর্তমান চেহারা পেয়েছে। এ তত্ত্বটিকে বেশিরভাগ আধুনিক প্রাণীবিজ্ঞানীরা স্বীকৃতি দেননি।


title: কলাবাদুড়

text: গণ Pteropus – কলাবাদুড়


title: খুলনা জিলা স্কুল

text: খুলনা জিলা স্কুল খুলনা জেলার অন্যতম পুরাতন বিদ্যালয় এবং বাংলাদেশের শীর্ষস্থানীয় বিদ্যালয়গুলির একটি। এ বিদ্যালয়টি ১৮৮৫ সালে ব্রিটিশ আমলে স্থাপিত হয়। এই বিদ্যালয়ে তৃতীয় শ্রেণী থেকে দশম শ্রেণী পর্যন্ত শিক্ষাদান করা হয়। "খুলনা জিলা স্কুল" এর মাঠটি খুলনা শহরের মধ্যে অন্যতম বড় মাঠ এবং বিদ্যালয়ের সকল সাংস্কৃতিক ও বিভিন্ন ক্রীড়া প্রতিযোগিতা নিজ বিদ্যায়তনের মাঠেই অনুষ্ঠিত হয়। ২০১০ সালের জুনিয়র বৃত্তি পরীক্ষায় মেধা তালিকার ১ম দশ জনের মধ্যে ১ম, ২য় ও ৩য় স্থান অধিকারী ৯ জনই এই বিদ্যালয়ের ছাত্র।


title: খুলনা জিলা স্কুল

text: এ বিদ্যালয়টির প্রতিষ্ঠার ইতিহাস অস্পষ্ট। কারও মতে ১৮৫৬ সালে এ বিদ্যালয়টি প্রতিষ্ঠিত হয়, সেই হিসেবে এটি খুলনা শহরে প্রতিষ্ঠিত প্রথম স্কুল। আবার কারও মতে- এটি প্রতিষ্ঠিত হয় ১৮৭৩ সালে। এ হিসেবে খুলনা জিলা স্কুল শহরের প্রতিষ্ঠিত দ্বিতীয় স্কুল এবং প্রথমটি হলো খুলনার দৌলতপুরস্থ মুহসিন হাই স্কুল (১৮৬৭ ইং)। প্রতিষ্ঠাকালে "খুলনা জিলা স্কুল" এর নাম ছিল খুলনা হাইস্কুল। বাবু সাতুরাম মজুমদার তার নিজ অর্থ দিয়ে স্কুলের প্রথম পাকা ভবন তৈরি করেন। সেই সময় খ্যাতিমান শিক্ষক সারদা চরণ মিত্র ছিলেন প্রধান শিক্ষক।


title: খুলনা জিলা স্কুল

text: ১৮৮৩ সালের হান্টার কমিশনের রিপোর্ট অনুযায়ী ১৮৮৫ সালের এপ্রিল মাসে ইংরেজ সরকার এ বিদ্যাপীঠের নিয়ন্ত্রণ ও পরিচালনার ভার গ্রহণ করেন। তখন প্রতিষ্ঠিত একটি লাল ভবনে ‘খুলনা জিলা স্কুল’ নামে এর নতুন পরিচয় হয়। মূল কাঠামোকে অক্ষুণ্ণ রেখে ভবনটিকে ১৯৯৫ সালে সংস্কার করা হয়। ১৯৬৩ সালে তদানীন্তন পূর্ব পাকিস্তান সরকার টেকনিক্যাল শিক্ষা সম্প্রসারণের লক্ষ্যে বিদ্যালয়ের মাঠের উত্তর পার্শ্বে তিনতলাবিশিষ্ট একটি ভবন নির্মাণ করেন। এটি বর্তমানে প্রশাসনিক ভবন।


title: খুলনা জিলা স্কুল

text: খুলনা জিলা স্কুল খুলনা শহরের কেন্দ্রস্থলে এক নিদারুণ প্রাকৃতিক পরিবেশে অবস্থিত। এর পাশ দিয়ে রূপসা নদী বহমান। এই বিদ্যালয়ের পশ্চিম পাশে খুলনা সার্কিট হাউজ অবস্থিত।


title: খুলনা জিলা স্কুল

text:
বিদ্যালয়ে বর্তমানে ৫০ জন শিক্ষক-শিক্ষিকা। বর্তমানে এ বিদ্যালয়ে দুই শিফটে ছাত্রদের শিক্ষা দেওয়া হয় এবং ২ শিফটে পাঠরত ছাত্রসংখ্যা ৩ হাজারঃ
ম্যানেজিং কমিটি দ্বারা স্কুলটি পরিচালিত হয়। পরিচালনা পরিষদের সভাপতি হন জেলা প্রশাসক এবং সম্পাদক হন বিদ্যালয়ের প্রধান শিক্ষক। সদস্যের মধ্যে রয়েছেন নির্বাহী প্রকৌশলী ও সিভিল সার্জন।
এই বিদ্যালয়ের লাইব্রেরি বেশ পুরানো, গ্রন্থ সংখ্যা ৬ হাজার। এখানে অনেক দুষ্প্রাপ্য গ্রন্থও আছে। পড়াশুনার সাথে সাথে খেলাধুলা এবং স্থানীয় ও জাতীয় পর্যায়ে অনুষ্ঠিত বিতর্ক প্রতিযোগিতা,কুইজ প্রতিযোগিতা, চিত্রাঙ্কন প্রতিযোগিতা ও সঙ্গীতে পারদর্শিতার ছাপ রেখে চলেছে এ বিদ্যালয়ের শিক্ষার্থীরা। এই বিদ্যালয়ে শিক্ষার্থীদের জন্য রয়েছে কৃষি বিভাগ, বিভিন্ন সাংস্কৃতিক কার্যক্রম, প্রযুক্তি ও বিজ্ঞান চর্চা, বিএনসিসি কার্যক্রম, স্কাউটস ও রেডক্রিসেন্ট কার্যক্রম।


title: খুলনা জিলা স্কুল

text: বিদ্যালয়ের ৯ টি ভবন শ্রেণি কক্ষের জন্য, ২টি একতলা ছাত্র হোস্টেল, একটি প্রশাসনিক ভবন, একটি শিক্ষকদের কমনরুম, ৬টি ল্যাবরেটরি, একটি খেলার মাঠ, একটি মসজিদ, একটি অডিটোরিয়াম ও একটি শহীদ মিনার রয়েছে।


title: খুলনা জিলা স্কুল

text: এই বিদ্যালয়ের এস.এস.সি পরীক্ষায় যশোর বোর্ডে পর পর ছয় বার প্রথম স্থান অধিকার করে। ৫ম শ্রেণির বৃত্তি ও সমাপনী পরীক্ষা এবং জুনিয়র বৃত্তি পরীক্ষায় জাতীয় ও স্থানীয়ভাবে মেধাতালিকার শীর্ষে অবস্থান করেছে। ২০১০ সালের জুনিয়র বৃত্তি পরীক্ষায় মেধা তালিকার ১ম দশ জনের মধ্যে ১ম, ২য় ও ৩য় স্থান অধিকারী ৯ জনই এই বিদ্যালয়ের ছাত্র।


title: খুলনা জিলা স্কুল

text: কাজী ইমদাদুল হক, কবি ফররুখ আহমদ, পাকিস্তান সরকারের মন্ত্রী খান-এ-সবুর, বাংলাদেশ সরকারের প্রাক্তন প্রধানমন্ত্রী কাজী জাফর আহমেদ, তত্ত্বাবধায়ক সরকারের উপদেষ্টা জনাব এস. এ করিম, বিচারপতি মকসুমুল হাকিম, কথাশিল্পী আনিস সিদ্দিকী, অভিনেতা নাদিম, গোলাম মোস্তফা, ছাত্রনেতা ও মুক্তিযুদ্ধের সংগঠক নিজাম মোহাম্মদ সিরাজুল আলম খান প্রমুখ খুলনা জিলা স্কুলের ছাত্র ছিলেন।


title: খুলনা জিলা স্কুল

text: বিদ্যালয়ের ওয়েব সাইট


title: রবার্ট জর্জ ওয়ার্ডল রামজে

text: কর্নেল রবার্ট জর্জ ওয়ার্ডল রামজে (জানুয়ারি ২৫, ১৮৫২-এপ্রিল ২২, ১৯২১) ছিলেন বৃটিশ সেনাবাহিনীর সদস্য ও প্রকৃতিবিদ। তাঁর পিতার নাম রবার্ট বেলফোর ওয়ার্ডল রামজে। তাঁর মাতা লুইজা ছিলেন জর্জ, অষ্টম মার্কুইস অব টুইডেল-এর তৃতীয় কন্যা।


title: রবার্ট জর্জ ওয়ার্ডল রামজে

text:
রামজে শিয়াম ও হ্যারোতে তাঁর শিক্ষা সমাপ্ত করেন। ১৮৭১ সালে তিনি বৃটিশ সেনাবাহিনীর হ্যাম্পশায়ার রেজিমেন্টে যোগ দেন। তাঁর কর্মক্ষেত্র ছিল ভারত, আফগানিস্তান ও বার্মায়। ছেলেবেলা থেকেই তাঁর পাখি বিষয়ে ব্যাপক আগ্রহ ছিল। পাখি বিষয়ক আগ্রহের ফলস্বরূপ ১৮৭২ সালে তিনি বৃটিশ অর্নিথোলজিস্টস ইউনিয়নের সদস্যপদ লাভ করেন।
১৯১৩ থেকে ১৯১৮ পর্যন্ত তিনি ইউনিয়নের সভাপতি ছিলেন। তিনি পরবর্তীতে জ্যুলজিক্যাল সোসাইটির ফেলো নির্বাচিত হন। তাঁর নানা রকম কাজের মধ্যেও তিনি পক্ষীবিজ্ঞান নিয়ে গবেষণা করে যান। তিনি আর্থার হে, নবম মার্কুইস অব টুইডেল-এর বোনপো ছিলেন। হে নিজে একজন পক্ষীবিদ ছিলেন। রামজে হে'র সংগ্রহ করা ২০ হাজার পাখির নমুনা উত্তরাধিকার সূত্রে লাভ করেন। এই বিশাল সংগ্রহ পরবর্তীকালে বৃটিশ মিউজিয়ামে প্রদর্শিত হয়। তাঁর জীবদ্দশায় তিনি দুইটি গ্রন্থ রচনা করেন: "The Ornithological works of Arthur 9th Marquis of Tweeddale" (১৮৮১) ও "Guide to the birds of Europe and North Africa"। দ্বিতীয় গ্রন্থটি তাঁর মৃত্যুর পর ১৯২৩ সালে প্রকাশিত হয়। ভারতের পক্ষীবিদ অ্যালান অক্টোভিয়ান হিউমের সাথে তাঁর যোগাযোগ ছিল।


title: রাতারগুল জলাবন

text: রাতারগুল জলাবন বা রাতারগুল সোয়াম্প ফরেস্ট () বাংলাদেশের একমাত্র মিঠাপানির জলাবন বা সোয়াম্প ফরেস্ট এবং বন্যপ্রাণী অভয়ারণ্য, যা সিলেটের গোয়াইনঘাটে অবস্থিত। বনের আয়তন ৩,৩২৫.৬১ একর, আর এর মধ্যে ৫০৪ একর বনকে ১৯৭৩ সালে বন্যপ্রাণী অভয়ারণ্য হিসেবে ঘোষণা করা হয়। এটি পৃথিবীর মাত্র কয়েকটি জলাবনের মধ্যে অন্যতম একটি। এই বনকে বাংলাদেশ সরকারের বনবিভাগের অধীনে সংরক্ষণ করা হয়েছে।


title: রাতারগুল জলাবন

text: চিরসবুজ এই বন গুয়াইন নদীর তীরে অবস্থিত এবং "চেঙ্গির খালের" সাথে একে সংযুক্ত করেছে। এখানে সবচেয়ে বেশি জন্মায় করচ গাছ (বৈজ্ঞানিক নাম- Millettia pinnata)। বর্ষাকালে এই বন ২০–৩০ ফুট পানির নিচে নিমজ্জিত থাকে। বাকি সারা বছর, পানির উচ্চতা ১০ ফুটের মতো থাকে। বর্ষাকালে এই বনে অথৈ জল থাকে চার মাস। তারপর ছোট ছোট খালগুলো হয়ে যায় পায়ে-চলা পথ। আর তখন পানির আশ্রয় হয় বন বিভাগের খোঁড়া বিলগুলোতে। সেখানেই আশ্রয় নেয় জলজ প্রাণীকুল।


title: রাতারগুল জলাবন

text: সিলেট জেলার গোয়াইনঘাটের ফতেহপুর ইউনিয়নে, গুয়াইন নদীর দক্ষিণে এই বনের অবস্থান। বনের দক্ষিণ দিকে আবার রয়েছে দুটি হাওর: শিমুল বিল হাওর ও নেওয়া বিল হাওর। সিলেট শহর থেকে এর দূরত্ব ২৬ কিলোমিটার।


title: রাতারগুল জলাবন

text: সিলেটের স্থানীয় ভাষায় মুর্তা বা পাটি গাছ "রাতা গাছ" নামে পরিচিত। সেই রাতা গাছের নামানুসারে এ বনের নাম রাতারগুল।


title: রাতারগুল জলাবন

text: সিলেটের উত্তর-পূর্ব দিকে অবস্থিত ক্রান্তীয় জলবায়ুর এই বনটিতে প্রতিবছর ভারী বৃষ্টিপাত হয়ে থাকে । বনের সবচাইতে কাছে অবস্থিত সিলেট আবহাওয়া কেন্দ্রের তথ্যমতে এখানে বার্ষিক গড় বৃষ্টিপাতের পরিমাণ ৪১৬২ মিলিমিটার । জুলাই মাসটি সবচাইতে আর্দ্র যখন বৃষ্টিপাতের পরিমাণ প্রায় ১২৫০ মিলিমিটার, অন্যদিকে বৃষ্টিহীন সবচাইতে শুষ্ক মাসটি হল ডিসেম্বর । মে এবং অক্টোবরে গড় তাপমাত্রা গিয়ে দাঁড়ায় ৩২° সেলসিয়াসে, আবার জানুয়ারিতে এই তাপমাত্রা নেমে আসে ১২° সেলসিয়াসে । ডিসেম্বর মাসে এখানকার আপেক্ষিক আর্দ্রতার পরিমাণ প্রায় ৭৪ শতাংশ, যা জুলাই-আগষ্টে ৯০ শতাংশেরও বেশি ।


title: রাতারগুল জলাবন

text: বৈশিষ্ট্যমন্ডিত এই মিঠাপানির জলাবনটিতে উদ্ভিদের দু'টো স্তর পরিলক্ষিত হয়। উপরের স্তরটি মূলত বৃক্ষজাতীয় উদ্ভিদ নিয়ে গঠিত যেখানে নিচের স্তরটিতে ঘন পাটিপাতার (মুর্তা) আধিক্য বিদ্যমান । বনের উদ্ভিদের চাঁদোয়া সর্বোচ্চ ১৫ মিটার উচ্চতা পর্যন্ত বিস্তৃত । এছাড়াও অরণ্যের ৮০ শতাংশ এলাকাই উদ্ভিদের আচ্ছাদনে আবৃত । বনের স্বাস্থ্য সন্তোষজনক । এখন পর্যন্ত এখানে সর্বমোট ৭৩ প্রজাতির উদ্ভিদের সন্ধান পাওয়া গেছে ।


title: রাতারগুল জলাবন

text: এই বন মূলত প্রাকৃতিক বন হলেও পরবর্তিতে বাংলাদেশ বন বিভাগ, বেত, কদম, হিজল, মুর্তাসহ নানা জাতের জলসহিষ্ণু গাছ লাগিয়েছে। এছাড়া জলমগ্ন এই বনে রয়েছে হিজল, করচ আর বরুণ গাছ; আছে পিঠালি, অর্জুন, ছাতিম, গুটিজাম। আছে বট গাছও।


title: রাতারগুল জলাবন

text: জলমগ্ন বলে এই বনে সাঁপের আবাস বেশি, আছে জোঁকও; শুকনো মৌসুমে বেজিও দেখা যায়। এছাড়া রয়েছে বানর, গুঁইসাপ; পাখির মধ্যে আছে সাদা বক, কানা বক, মাছরাঙ্গা, টিয়া, বুলবুলি, পানকৌড়ি, ঢুপি, ঘুঘু, চিল এবং বাজপাখি। শীতকালে রাতারগুলে আসে বালিহাঁসসহ প্রচুর পরিযায়ী পাখি, আসে বিশালাকায় শকুনও। মাছের মধ্যে আছে টেংরা, খলিশা, রিটা, পাবদা, মায়া, আইড়, কালবাউশ, রুইসহ বিভিন্ন জাত।


title: রাতারগুল জলাবন

text: জলে নিম্নাংঙ্গ ডুবিয়ে দাঁড়িয়ে থাকা বনের গাছগুলো দেখতে বিভিন্ন সময়, বিশেষ করে বর্ষা মৌসুমে এখানে ভিড় করেন পর্যটকগণ। বনের ভিতর ভ্রমণ করতে দরকার হয় নৌকার, তবে সেগুলো হতে হয় ডিঙি নৌকা— ডিঙিতে চড়ে বনের ভিতর ঘুরতে ঘুরতে দেখা যায় প্রকৃতির রূপসুধা। তবে বনে ভ্রমণ করতে অনুমতি নিতে হয় রাতারগুল বন বিট অফিস থেকে।


title: লাল বান্দর

text: রেসাস বানর বা লাল বান্দর (; বৈজ্ঞানিক নাম: "Macaca mulatta") প্রাচীন বিশ্বের বানর প্রজাতির মধ্যে সবচেয়ে পরিচিত বানরবিশেষ। "লাল বান্দর" পাকিস্তানের রাজধানী ইসলামাবাদের প্রাদেশিক প্রাণী হিসেবে পরিচিত।


title: লাল বান্দর

text: এ প্রজাতির বানরটি আইইউসিএন লাল তালিকায় ন্যূনতম বিপদগ্রস্ত হিসেবে অন্তর্ভুক্তি ঘটেছে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত। বিশ্বব্যাপী ব্যাপক সংখ্যায় এর বিস্তৃতি ঘটেছে এবং বাসস্থানের উপযোগী পরিবেশও বিদ্যমান। দক্ষিণ, মধ্য এবং দক্ষিণ-পূর্ব এশিয়ার দেশসমূহে তৃণভূমিসহ বনাঞ্চল এলাকার বৃক্ষের শাখাসমূহে এদেরকে দেখা যায়। এছাড়াও, এরা মানব বসতির কাছাকাছি থাকতেও পছন্দ করে।


title: লাল বান্দর

text: মনস্তাত্তিক গবেষণায় দেখা গেছে যে, লাল বান্দর জটিল মানসিক সক্ষমতার অধিকারী। বিচার-বুদ্ধি প্রয়োগ, সাধারণ নিয়ম-কানুন প্রতিপালন, তাদের নিজস্ব মানসিক রাজ্যে বিচরণ করতে সক্ষম। এমনকি তারা নিজস্ব সচেতনতায়ও পারদর্শী।


title: লাল বান্দর

text: স্তন্যপায়ী ও চতুষ্পদী লাল বান্দরের দেহ বাদামী অথবা ধূসর বর্ণের লোমে আচ্ছাদিত। মুখমণ্ডল ও পিছনের অংশ গোলাপী রঙের। এর লেজের দৈর্ঘ্য মাঝারি প্রকৃতির। লেজের দৈর্ঘ্য ২০.৭ সেন্টিমিটার থেকে ২২.৯ সেন্টিমিটারের মধ্যে (৮.১ থেকে ৯ ইঞ্চি) হয়ে থাকে। প্রাপ্তবয়স্ক পুরুষ বানরের দৈর্ঘ্য সাধারণতঃ গড়ে ৫৩ সেন্টিমিটার (২১ ইঞ্চি) এবং ওজন প্রায় ৭.৭ কেজি (১৭ পাউন্ড) হয়। স্ত্রীজাতীয় বানর আকারে পুরুষের তুলনায় ছোট হয়। গড়পড়তা দৈর্ঘ্য ৪৭ সে.মি. (১৯ ইঞ্চি) এবং ওজন ৫.৩ কেজি (১২ পাউন্ড) হয়। মেরুদণ্ডী প্রাণী হিসেবে এদের কশেরুকার সংখ্যা গড়ে ৫০টি। স্ত্রী-পুরুষ উভয়েরই দাঁতের সংখ্যা ৩২টি।


title: লাল বান্দর

text: বাংলাদেশ, ভারতের উত্তরাঞ্চল, পাকিস্তান, নেপাল, মায়ানমার, থাইল্যান্ড, আফগানিস্তান, চীনের দক্ষিণাংশসহ কিছু প্রতিবেশী দেশসমূহে লাল বান্দরের আবাসস্থল। উন্মুক্ত এলাকা, তৃণভূমি, বনভূমি এমনকি পাহাড়-পর্বতের ২,৫০০ মিটার (৮,২০০ ফুট) উচ্চ এলাকায়ও এদের আবাস রয়েছে। এরা নিয়মিতভাবে সাঁতার কেটে থাকে। বান্দর শাবকগুলো অল্প কিছুদিনের মধ্যে সাঁতারে অভ্যস্ত হয়ে উঠে। দ্বীপ এলাকায় প্রাপ্তবয়স্ক বানরগুলো অর্ধ-মাইলেরও বেশি দূরত্বের জায়গা সাঁতার কেটে অতিক্রমণ করতে পারে। কিন্তু প্রায়শঃই এদেরকে ছোট আকারের দলভূক্ত হয়ে খাবার পানি পানের উদ্দেশ্যে পানিতে পরে ডুবন্ত অবস্থায় দেখা যায়।


title: লাল বান্দর

text: লাল বান্দর দ্বি-চারী প্রাণী হিসেবে বৃক্ষ এবং ভূমি - উভয় স্থানেই চলাচল করতে পারে। চতুষ্পদী প্রাণী হলেও এরা মানুষের ন্যায় হাঁটতে পারে। তৃণজীবি হিসেবে এরা প্রধানতঃ গাছের ফল খায়। এছাড়াও এদের খাদ্য তালিকায় বীজ, শিকড়, গাছের ছাল রয়েছে। হিসেব করে দেখা গেছে যে, ৪৬টি বানর প্রজাতি ৯৯টি বিভিন্ন গাছের নিয়মিত ভোক্তা। মৌসুমী ঋতুতে পছন্দসই পাকা ফল থেকে এরা প্রয়োজনীয় পানি গ্রহণ করে। নদী তীরবর্তী এলাকা থেকে দূরে থাকে। গাছের পাতায় প্রাপ্ত শিশিরকণা ও বৃষ্টির পানির মাধ্যমে তৃষ্ণা নিবারণ করে। এছাড়াও, ঘাস ফড়িং, পিঁপড়াও এদের শিকারের অন্তর্ভুক্ত।


title: লাল বান্দর

text: লাল বান্দর কলহপ্রিয় জাতি। দলের প্রধান পুরুষ বানর অনুপ্রবেশকারীকে চোখ বড় বড় করে ও মুখ হা করে ভয় দেখায়। ভয় পেলে কাশির মত খক খক শব্দ করে ডাকে। তীব্র চিৎকার ও দাঁত বের করে একে অপরকে হুঁশিয়ার করে দেয়। দলের আকার ছোট থেকে বড় হতে পারে। আবাসস্থল ও খাদ্যের প্রাচুর্যের উপর ভিত্তি করে দলের সদস্যসংখ্যা ১০-৯০ পর্যন্ত হতে পারে। বন্য বানরের দল শহরাঞ্চলের দল থেকে অনেক বড় হয়। দলের প্রধান থাকে একটি প্রভাবশালী পুরুষ বানর। মানব বসতিতে বসবাসকারী বানরদের বিচরণের সীমা ১০-১০০ হেক্টর। কিন্তু বন্য বানরদের ক্ষেত্রে তা ৩০০-৪৯১ হেক্টর। দিনের ৬৫ ভাগ সময় এরা খাবার খোঁজা ও আহারের পেছনে ব্যয় করে।


title: বউ কথা কও

text: ভারতীয় কোকিল বা বউ কথা কও (, বৈজ্ঞানিক নাম: "Cuculus micropterus") কোকিল গোত্রীয় পাখি পরিবারের সদস্য। কোকুলিফর্মস বর্গের অন্তর্ভুক্ত বউ কথা কও পাখিটি এশিয়া মহাদেশের বাংলাদেশ, ভারত, পাকিস্তান, শ্রীলঙ্কার পূর্বঞ্চল থেকে ইন্দোনেশিয়া, চীনের উত্তরাঞ্চল, রাশিয়া প্রভৃতি দেশে দেখা যায়। একাকী, নিভৃতচারী ও লাজুক পাখি হিসেবে এর পরিচিতি রয়েছে। বনাঞ্চলসহ উন্মুক্ত গাছ-গাছালিপূর্ণ এলাকা থেকে শুরু করে ৩,৬০০ মিটার উঁচুতেও এদের দেখা যায়।


title: বউ কথা কও

text: মাঝারি আকারের কোকিলজাতীয় পাখি হিসেবে বউ কথা কও পাখির স্ত্রী-পুরুষকে একই রকম দেখতে লাগে। এদের ঊর্ধ্বাংশে ধূসর এবং পিছনের অংশে কালো পালক রয়েছে। লেজটি বিস্তৃত থাকে। প্রাপ্তবয়স্ক পাখির মাথা ও পাখায় বাদামী এবং সাদা বর্ণের পালকের সংমিশ্রণ লক্ষ করা যায়। এদের অক্ষিগোলক ধূসর থেকে হলুদ বর্ণের। চোখের মণি হালকা বাদামী থেকে লোহিত আকারের হয়ে থাকে। স্ত্রীজাতীয় বউ কথা কও পাখি সনাক্তকরণের সহজ উপায় হল, পুরুষের তুলনায় এদের গলা, বুক ও লেজের দিক হালকা ধূসর বর্ণের হয়। পেটের অংশটুকু সরু থাকে।


title: বউ কথা কও

text: পাখিটি অতি উচ্চৈস্বরে সুর করে ডেকে ওঠে। সাধারণভাবে তাদের ডাকে যে চারটি বোল শনাক্ত করা হয়ে থাকে, সেগুলো শুনতে লাগে অনেকটা - "অরেঞ্জ-পিকো", "বো-ক-টা-কো", "ক্রসওয়ার্ড পাজল" বা "ওয়ান মোর বোটল"। অঞ্চলভেদে সুরের ভিন্নতা খুব কমই দেখা যায়। বাংলা ভাষায় "বো-ক-টা-কো"-কেই আঞ্চলিকভাবে "বৌ কথা কও" নামে অভিহিত করা হয়। চীনে এ সুরটির মাধ্যমে "শেষ থেকে জেগে ওঠা"কে নির্দেশ করে। ভারতের কাঙ্গরা উপত্যকায় পাখির ডাককে "হোয়ার ইজ মাই শিপ" নামে শোনা যায়, যার অর্থ হচ্ছে "মৃত রাখালের আত্মা"।


title: বউ কথা কও

text: বউ কথা কও পরজীবি পাখি হিসেবে পরিচিত। স্ত্রীজাতীয় পাখিটি একটিমাত্র ডিম পাড়ে। ফিঙে এবং কাকের ন্যায় কালো পাখির বাসায় ডিম পেড়ে উধাও হয়ে যায়। অবশ্য ডিম পাড়ার পূর্বে ফিঙে অথবা কাকের একটি ডিম খেয়ে ফেলে কিংবা নীচে ফেলে দেয়। চীনের উত্তরাংশে পাখিটির ডিম পাড়ার মৌসুম হচ্ছে মে থেকে জুলাই, ভারতীয় উপমহাদেশে মার্চ থেকে আগস্ট, বার্মায় জানুয়ারি থেকে জুন এবং মালয় উপত্যকায় জানুয়ারি থেকে আগস্ট পর্যন্ত সময়কাল। ১২ দিন অতিবাহিত হবার পর ডিম ফুটে বাদামী বর্ণের বাচ্চা জন্মে। আমুর এলাকায় ১৪ দিন সময় ব্যয় হয়।


title: বাংলা বুলবুল

text: বাংলা বুলবুল (বৈজ্ঞানিক নাম: "Pycnonotus cafer") লালপুচ্ছ বুলবুলি বা কালচে বুলবুলি Pycnonotidae (পাইকনোনোটিডি) গোত্র বা পরিবারের অন্তর্গত "Pycnonotus" (পাইকনোনোটাস) গণের এক প্রজাতির অতি পরিচিত দুঃসাহসী এক পাখি। বুলবুলি হিসেবে এরা সুপরিচিত। পাখিটি পূর্ব, দক্ষিণ ও দক্ষিণ-পূর্ব এশিয়ার স্থানীয়। এছাড়া বহু দেশে পাখিটি অবমুক্ত করা হয়েছে। বাংলা বুলবুলের বৈজ্ঞানিক নামের অর্থ "দক্ষিণ আফ্রিকার নিবিড়পিঠ পাখি" (গ্রিক "puknos" = নিবিড়, "noton" = পিঠ; ল্যাটিন "cafer" = দক্ষিণ আফ্রিকার)। সারা পৃথিবীতে এক বিশাল এলাকা জুড়ে এদের আবাস, প্রায় ৪১ লাখ ৯০ হাজার বর্গ কিলোমিটার। পৃথিবীতে এদের মোট সংখ্যা কত তা এখনও অজানা। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। লড়াকু পাখি হিসেবে দুনিয়াজোড়া খ্যাতি রয়েছে পাখিটির। বাংলার শহর-নগর-গ্রামে-গঞ্জে প্রচুর পরিমানে বাংলা বুলবুল দেখা যায়। বাংলা সাহিত্যের গল্প, কবিতা, উপন্যাস ও লোকগাঁথায় বার বার এসেছে এ পাখিটির নাম।


title: বাংলা বুলবুল

text: বাংলা বুলবুল দক্ষিণ ও দক্ষিণ-পূর্ব এশিয়ার স্থানীয় পাখি। এই এলাকার বাইরে চীনেও এদের দেখতে পাওয়া যায়। বাংলাদেশ, ভারত, পাকিস্তান, নেপাল, ভুটান, শ্রীলঙ্কা, আফগানিস্তান, মায়ানমার ও ভিয়েতনাম বাংলা বুলবুলের স্থায়ী আবাস। এছাড়া আরও বিভিন্ন দেশে পাখিটি অবমুক্ত করা হয়েছে। ১৯০৩ সালে ফিজিতে চুক্তিবদ্ধ ভারতীয় শ্রমিকদের মাধ্যমে পাখিটি ছড়িয়ে পড়ে। ১৯৪৩ সালে সামোয়ায় পাখিটির "bengalensis" উপপ্রজাতি অবমুক্ত করা হয়েছে। ১৯১৭ সালে অস্ট্রেলিয়ার মেলবোর্নে পাখিটি অবমুক্ত করা হলেও ১৯৪২-এর পরে এখানে আর তাদের দেখা যায়নি। অকল্যান্ডে ১৯৫০ সালে এদের ছাড়া হয়। অকল্যান্ডে এদের বিলোপ ঘটানো হলেও নিউজিল্যান্ডের বহু জায়গায় এরা ছড়িয়ে পড়ে। এছাড়া বাহরাইন, ফ্রেঞ্চ পলিনেশিয়া, কুয়েত, সংযুক্ত আরব আমিরাত, নিউ ক্যালিডোনিয়া, ওমান, কাতার, টোঙ্গা ও যুক্তরাষ্ট্রেও এদের অবমুক্ত করা হয়েছে।


title: বাংলা বুলবুল

text: ১৭৬৬ সালে দ্বিপদ নামকরণের জনক ক্যারোলাস লিনিয়াস প্রজাতিটির নাম রাখেন "Turdus cafer"। তাঁর প্রাপ্ত নমুনাটি দক্ষিণ আফ্রিকা থেকে সংগৃহীত হয়েছিল বলে তিনি মনে করেছিলেন। সেকারণে বৈজ্ঞানিক নামের শেষে তিনি "cafer" বা উত্তমাশা অন্তরীপের নাম যোগ করেছিলেন। আরেকবার নমুনাটি শ্রীলঙ্কা থেকে সংগৃহীত বলে তিনি মনে করেছিলেন। প্রকৃতপক্ষে নমুনাটি ভারতের পন্ডিচেরী থেকে সংগ্রহ করা হয়েছিল। বাংলা বুলবুলের উপপ্রজাতিসমূহের মধ্যে অঙ্গসংস্থান, স্বর, আচরণ ও বংশগতির মধ্যে যে সুস্পষ্ট পার্থক্য বিদ্যমান, তা নিয়ে গবেষণার সুযোগ রয়েছে।


title: বাংলা বুলবুল

text: সুরমামাথা বুলবুলের ("P. aurigaster") সাথে মিলে প্রজাতিটি একটি মহাপ্রজাতির সৃষ্টি করেছে। এ দু'টি প্রজাতি নিজেদের মধ্যে সংকর বংশধর সৃষ্টি করতে সক্ষম। ভুল করে এদের সংকরদের অনেকসময় ভিন্ন আরেকটি প্রজাতি হিসেবে বিবেচনা করা হয়। এরকম সংকরের উদাহরণ হল "P. nigropileus" ও "P. burmanicus"। উত্তর-পশ্চিম ভারতে বাংলা বুলবুল হিমালয়ী বুলবুলের ("P. leucogenys") সাথে মিলিত হয়ে সংকর সৃষ্টি করে। এ সংকরকে ভুল করে সম্পূর্ণ নতুন প্রজাতি হিসেবে বিবেচনা করা হয় এবং অনেক ক্ষেত্রে এর নামও দেওয়া হয়েছে, "Molpastes magrathi". সাদাকান বুলবুলের ("P. leucotis") সাথেও এদের সংকরায়ন হয়।


title: বাংলা বুলবুল

text: "P. c. saturatus" উপপ্রজাতিকে বাতিল করে তার পরিবর্তে নতুন উপপ্রজাতি "P. c. wetmorei"-কে স্বীকৃতি দেওয়া হয়েছে। খুব পরিষ্কারভাবে কয়েকটি উপপ্রজাতিকে একটি আরেকটির থেকে আলাদা করা হয়নি। প্রধানত সংকরায়নের এলাকা থেকে এদের নির্ধারণ করা হয়েছে, এ ব্যাপারে আরও গবেষণার প্রয়োজন। প্রচলিত কয়েকটি উপপ্রজাতি আসলে একটি আরেকটির প্রতিশব্দ মাত্র। যেমন: ভারতে "primrosei" (আসাম) এবং "afer" (মেঘালয়) উপপ্রজাতি দু'টি "bengalensis" উপপ্রজাতির অন্তর্ভুক্ত। আবার "vicinus" (মাইসোর) ও "pusillus" (তামিলনাড়ু) উপপ্রজাতি দু'টি মনোনিত উপপ্রজাতি "cafer"-এর অন্তর্ভুক্ত।


title: বাংলা বুলবুল

text: বাংলা বুলবুলের মোট আটটি উপপ্রজাতি সনাক্ত করা সম্ভব হয়েছে। উপপ্রজাতিগুলো হল:বাংলা বুলবুল আমাদের অতি পরিচিত ছোট বাদামি রঙের এক বৃক্ষচারী পাখি। এর দৈর্ঘ্য কমবেশি ২০ সেন্টিমিটার, ডানা ১০ সেন্টিমিটার, ঠোঁট ২ সেন্টিমিটার, লেজ ৯.৫ সেন্টিমিটার ও পা ২.২ সেন্টিমিটার। ওজন ৪২ গ্রাম। মাথার কালো ঝুঁটি দেখে খুব সহজেই এদের শনাক্ত করা যায়। প্রাপ্তবয়স্ক পাখির মাথা কালো বা কালচে-বাদামি। বাদামি দেহের শেষাংশ ও ডানার প্রান্ত কালচে-বাদামি। পেট অপেক্ষাকৃত ফিকে বাদামি। দেহতলে এবং কখনও কখনও উপপ্রজাতিভেদে পিঠে মাছের আঁশের মত ফিকে দাগ থাকে। পালকের গড়ন আঁশের মত বলে এমনটা হয়। লেজ বাদামি হলেও লেজের আগা কিছু দূর গাঢ় বাদামি হয়ে প্রান্ত একদম সাদা। লেজের গোড়ার দিকটা সাদা। এর দেহের সবচেয়ে দৃষ্টব্য ও বিচিত্র স্থানটি হল এর টকটকে লাল অবসারণী-ঢাকনি। এ লাল অবসারনীর জন্যই এর ইংরেজি নাম হয়েছে Red-vented Bulbul।


title: বাংলা বুলবুল

text: বাংলা বুলবুলের ঠোঁট দূর থেকে কালো দেখালেও তা আসলে কালচে-নীল। চোখ কালচে বাদামি। পা ও পায়ের পাতা সামান্য বাদামি-কালো। মুখের ভেতরটা ধূসর, বেগুনি ও হলুদে মেশানো। স্ত্রী ও পুরুষ বুলবুল দেখতে একই রকম। অপ্রাপ্তবয়স্ক পাখির দেহ অপেক্ষাকৃত হালকা।


title: বাংলা বুলবুল

text: বাংলা বুলবুল প্রচণ্ড লড়াকু পাখি। লড়াইবাজ পাখি হিসেবে দুনিয়াজোড়া খ্যাতি ছিল এর। ইরান-ইরাক-আফগানিস্তানের কোথাও কোথাও এখনও বুলবুলির লড়াই হয়। বাংলাদেশেও একসময় এদের লড়াই হত। শুধু পোষা বুলবুল নয়, বুনো বুলবুলও লড়াইয়ে মেতে ওঠে অনেকসময়। লড়াইয়ে এতই মশগুল হয়ে পড়ে যে কখনও কখনও শিকারীর কবলে পড়ে যায়।


title: বাংলা বুলবুল

text:
বাংলা বুলবুল শহর, গঞ্জ, গ্রাম, পাতাঝরা বন, প্যারাবন, গ্রামীণ বন, বনের প্রান্ত, ক্ষেতখামার ও বাগানে বিচরণ করে। ঝোপঝাড় ও গাছের পাতায় এরা খাবার খুঁজে বেড়ায়। তীব্র রাসায়নিক পদার্থ এরা এড়িয়ে চলে। এদের খাদ্যতালিকার বড় অংশ জুড়ে রয়েছে পোকামাকড়। এছাড়া ফুলের পাপড়ি, মধু ও ফলও খায় এরা। প্রয়োজনে ছোট সরীসৃপও খায়। বিজ্ঞানীরা প্রথমবারের মত আবিষ্কার করেন কয়েক প্রজাতির পাখি ভিটামিন সি হজম করতে পারে না। বাংলা বুলবুল হল ভিটামিন সি হজম করতে না পারা প্রথম প্রথম পাখি প্রজাতি যাকে বিজ্ঞানীরা আবিষ্কার করেন। আগাছাজাতীয় গাছের বীজও এরা খায়। সচরাচর জোড়ায় জোড়ায় বা ছোট দলে ঘুরে বেড়ায়। উড়ন্ত শিকার ধরার সময় এরা সামান্য উড়ে আবার আগের জায়গায় ফিরে আসে। সচরাচর ডাকে: "বি-কুইক-কুইক..."। ভয় পেলে তীক্ষ্ন ও উচ্চস্বরে ডাকে: "পীক..."। সারাবছর এরা ডাকে। কয়েক প্রজাতির বাসা পরজীবী পাখি বাংলা বুলবুলের বাসায় ডিম পেড়ে যায়।)
এপিল-আগস্ট বাংলা বুলবুলের প্রধান প্রজনন মৌসুম। কখনও কখনও সেপ্টেম্বর পর্যন্তও এরা ডিম পাড়ে, ছানা ফোটায়। একজোড়া বাংলা বুলবুল এক প্রজনন মৌসুমে একাধিকবার ছানা তোলে। এসময় পুরুষ বুলবুল আরও আক্রমণাত্মক হয়ে ওঠে। পুরুষ বুলবুল মাথার ওপর ডানা মেলে ধরে ও স্ত্রী পাখির দিকে লেজ থড়িয়ে দিয়ে মনোরঞ্জনের চেষ্টা করে। বাসা বানাতে সময় লাগে ২-৫ দিন। সাধারণত এরা ছোট ঝোপঝাড়ে বাসা বানায়। এছাড়া গাছের গর্ত, ঝাপালো গাছ, নদীতীরের গর্ত, ভাসমান কচুরিপানা, বাসা-বাড়ির কার্নিশ এমনকি বাসের মধ্যেও বাসা বানায়। বাসার উচ্চতা ভূমি থেকে ৭-১০ ফুট উপরে হয়। ডাল, ধাতব তার, পাতা, কঞ্চি, ঘাস, চুল ইত্যাদি মাকড়শার জালে জড়িয়ে পরিপাটি করে বাটির মত বাসা বানায় এরা। বাসা বানানো হয়ে গেলে তিনটি ডিম পাড়ে। ডিমগুলো হালকা গোলাপি রঙের, তার উপরে লাল লাল ছিটমত থাকে। ডিমের প্রশস্ত দিকে ছিট তুলনামূলক ঘন। ডিমের মাপ ২.২ × ১.৬ সেমি। ১৪ দিনের মাথায় ডিম ফুটে ছানা বের হয়। বাবা-মা উভয়েই সন্তান দেখাশোনার ভার নেয়।


title: পাইকনোনোটাস

text: পাইকনোনোটাস (; পাইকনোনোটিডি) গোত্রের অন্তর্গত একটি গণ। মোট ৪০টি প্রজাতি এ গণের অন্তর্গত।


title: পাইকনোনোটাস

text: পাইকনোনোটাস গণের অন্তর্গত প্রজাতিসমূহ মাঝারি আকারের বৃক্ষচারী পাখি। ঠোঁট মাঝারি ধরনের, চাপা ও লম্বাটে। ডানা গোলাকার। চাঁদির পালক খাড়া করতে পারে। মাথার পালক অনেকক্ষেত্রে লম্বাটে।


title: স্বাদু পানি

text: সুপেয় পানি বা স্বাদু পানি বা মিঠা পানি () এক ধরনের পানি বা জল যাতে লবণ নেই বা থাকলেও তাতে লবণের পরিমাণ খুবই কম। প্রাকৃতিকভাবে সৃষ্ট শৈলপ্রাচীর, জলপ্রপাত, হ্রদ, নদী, তুষারপাত, বরফ ইত্যাদি পানিবাহী মাধ্যমগুলো স্বাদু পানির প্রধান উৎসস্থল। মানুষ তৃষ্ণা নিবারণের উদ্দেশ্যে যে পানি পান করে, তা-ই স্বাদু পানি নামে পরিচিত। সাগর, মহাসাগরের পানিতে প্রচুর লবণাক্ততা রয়েছে এবং ঐ পানি পান করার উপযোগী নয়। তবে মানুষ যা পান করে, তার সবগুলো উৎসই স্বাদু পানি হিসেবে স্বীকৃত নয়। কারণ ঐ ধরনের স্বাদু পানি পরিস্কার ও নিরাপদ নয়; পানির সাথে ক্ষতিকর ব্যাক্টেরিয়ার ন্যায় অণুজীব লুক্কায়িত অবস্থায় থাকতে পারে। পানির তেষ্টা মেটালেও তা পরবর্তীতে মারাত্মক রোগের কারণ হতে পারে। মানুষ যে পানি পান করে তা নিরাপদ ও রোগ-জীবাণুমুক্ত এবং তা বোতলজাত হয়ে থাকে। মিষ্ট পানি বলতে স্বাদু পানিকেই বুঝায় যা নোনতা পানির বিপরীতচিত্র।


title: স্বাদু পানি

text: যে পানিতে দ্রবীভূত অবস্থায় লবণাক্ততার মাত্রা ৫০০ পিপিএম বা এক মিলিয়নের পাঁচশত ভাগের চেয়ে কম থাকলে তা স্বাদু পানি হিসেবে বিবেচিত হয়।


title: স্বাদু পানি

text: আবার অন্য তথ্য মোতাবেক যদি পানিতে লবণাক্ততার মাত্রা এক মিলিয়নের এক হাজার থেকে তিন হাজার ভাগ থাকে তবে তা স্বাদুপানি হিসেবে ধরা হবে।


title: স্বাদু পানি

text: জীববৈচিত্র্য রক্ষার্থে পৃথিবীর সকল প্রকার প্রাণীর জীবনধারনে পানি অতীব গুরুত্বপূর্ণ ভূমিকা পালন করে। কিছু প্রজাতির পশু-প্রাণী লবণাক্ত পানি পান করে জীবনধারন করলেও উদ্ভিদ জগতসহ অধিকাংশ প্রজাতিই সুপেয় পানির উপর নির্ভরশীল। অধিকাংশ স্তন্যপায়ী প্রাণীই স্বাদু পানি পান করে জীববৈচিত্র্য রক্ষা করে থাকে। ব্যতিক্রম হিসেবে রয়েছে মরুভূমির কিছু ইঁদুরজাতীয় স্তন্যপায়ী প্রাণী, যারা পানি পান না করেও জীবনধারন করতে পারে।


title: স্বাদু পানি

text: পৃথিবীতে প্রাপ্ত সকল ধরনের পানির মধ্যে লবণাক্ত পানির পরিমাণই সর্বাধিক। মহাসাগর, সাগর এবং ভূ-গর্ভস্থ পানিতে লবণাক্ততার পরিমাণ প্রায় ৯৭ শতাংশ। মাত্র ২.৫% থেকে ২.৭৫% পানি সুপেয় পানির মর্যাদা পেয়েছে। তন্মধ্যে আবার ১.৭৫% থেকে ২% বরফ, তুষার, হিমবাহে বিদ্যমান রয়েছে। ভূ-গর্ভস্থ পানির স্তর এবং মাটিতে ০.৭% থেকে ০.৮% মিষ্ট পানি রয়েছে। এছাড়াও, ০.০১ শতাংশেরও কম হ্রদ, নদী, খাল-বিল, জলাভূমিতে আছে। স্বাদুপানির ৮৭ শতাংশ হ্রদগুলোতেই বিদ্যমান। তন্মধ্যে - ২৯% আফ্রিকার হ্রদ, ২৩% রাশিয়ার বৈকাল হ্রদ এবং ১৪% বিশ্বের অন্যান্য হ্রদে রয়েছে। জলাশয়ের মাঝে পরিবেশের ভারসাম্য বজায় রক্ষার্থে নদ-নদীগুলোয় স্বল্প পরিমাণে সুপেয় পানি রয়েছে। এক্ষেত্রে আমাজন নদী অগ্রণী ভূমিকা পালন করছে। এছাড়াও, বায়ুমণ্ডলে ০.০৪% সুপেয় পানি বাষ্পাকারে ভাসমান অবস্থায় আছে। বিশ্বের অধিকাংশ স্বাদু পানিই হিমায়িত অবস্থায় বরফপ্রাচীরে আছে। অনেক দেশের এলাকাই সুপেয় পানির অভাবে গুরুতর সমস্যা ভুগছে, পরিবেশের ভারসাম্য নষ্টসহ মরুভূমি হয়ে যাচ্ছে।


title: মালু মিয়া

text: মালু মিয়া (জন্ম: অজানা- মৃত্যু: ২০০৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মালু মিয়া

text: মালু মিয়ার জন্ম নরসিংদী জেলার রায়পুর উপজেলার দড়িগাঁও গ্রামে। তাঁর বাবার নাম আফতাবউদ্দিন মিয়া। তাঁর স্ত্রীর নাম আমেনা বেগম। তাঁদের তিন মেয়ে, চার ছেলে।


title: মালু মিয়া

text: মালু মিয়া চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে নিয়মিত মুক্তিবাহিনীর জেড ফোর্সের অধীনে যুদ্ধ করেন। তাঁকে তৃতীয় ইস্ট বেঙ্গল রেজিমেন্টের চার্লি (সি) কোম্পানিতে অন্তর্ভুক্ত করা হয়। জামালপুর জেলার বাহাদুরাবাদ, দেওয়ানগঞ্জ, সিলেট জেলার ছাতক, সালুটিকর, টেংরাটিলাসহ আরও কয়েকটি স্থানে তিনি সাহসিকতার সঙ্গে যুদ্ধ করেন।


title: মালু মিয়া

text: ১৯৭১ সালে সুরমা নদীর তীরে ছাতকে পাকিস্তানি বাহিনীর শক্ত ঘাঁটি ছিলো। এটি ছিলো ভারত-বাংলাদেশ সীমান্ত থেকে ১০-১১ মাইল দূরে। ১৪ অক্টোবর ভোরে মুক্তিবাহিনীর ব্যাটালিয়ন শক্তির একটি দল সেখানে আক্রমণ করে। মুক্তিযোদ্ধারা ছিলেন কয়েকটি দলে বিভক্ত। এই আক্রমণে চার্লি (সি) দলে ছিলেন মালু মিয়া। এই দলের ওপর দায়িত্ব ছিল কাটঅফ পার্টি হিসেবে কাজ করার। যাতে দোয়ারা বাজার হয়ে ওয়াপদার বাঁধ বা সুরমা নদীপথ ধরে পাকিস্তানি সেনাবাহিনীর কোনো রিইনফোর্সমেন্ট না আসতে পারে। ১৩ অক্টোবর রাতে মালু মিয়ারা ভারতের বাঁশতলা থেকে রওনা হন। তাঁদের প্রতিরক্ষা অবস্থান নেওয়ার কথা ছিল ছাতকের কাছে টেংরাটিলায়। খুব ভোরে কয়েকটি নৌকায় সেখানে পৌঁছামাত্র তাঁদের নৌকার দিকে ধেয়ে আসে গুলিবৃষ্টি। পাকিস্তানি সেনাবাহিনী তাঁদের সব নৌকায় একযোগে আক্রমণ চালায়। আকস্মিক এই ঘটনার জন্য মালু মিয়ারা মোটেও প্রস্তুত ছিলেন না। প্রথম ধাক্কাতেই তাঁদের দলের ব্যাপক ক্ষয়ক্ষতি হয়। তাঁর সহযোদ্ধা অনেকে গুলিবিদ্ধ হয়ে শহীদ বা আহত হন। গুলিবৃষ্টির মধ্যে জীবন বাঁচাতে তিনি ও তাঁর সহযোদ্ধারা পানিতে ঝাঁপ দেন। নৌকাগুলো পানিতে ডুবে যায়। তাড়াহুড়ো করতে গিয়ে কারও কারও অস্ত্র হাত থেকে পানিতে পড়ে হারিয়ে যায়। জীবন-মৃত্যুর চরম এই সন্ধিক্ষণে মালু মিয়া মনোবল হারাননি। চারদিকে গভীর পানি। আশপাশে ছিল না কোনো শুকনা স্থান বা আশ্রয় নেওয়ার জায়গা। গুলিবৃষ্টির মধ্যে সেখানে থাকা মানে নির্ঘাত প্রাণ হারানো। তার পরও সহযোদ্ধাদের বাঁচাতে তিনি সাঁতাররত অবস্থায় তাঁর অস্ত্র দিয়ে পাকিস্তান সেনাবাহিনীর অবস্থান লক্ষ্য করে পাল্টা গুলি শুরু করেন। তাঁর সাহসিকতা দেখে অন্যান্য যাঁদের অস্ত্র হারিয়ে যায়নি তাঁরা কেউ কেউ অনুপ্রাণিত হয়ে গুলি করা শুরু করেন। এতে অস্ত্রহীন মুক্তিযোদ্ধাদের পশ্চাদপসরণে সুবিধা হয়।


title: মমতাজ মিয়া

text: মমতাজ মিয়া (জন্ম: অজানা- মৃত্যু: ২০০৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মমতাজ মিয়া

text: মমতাজ মিয়া রংপুর জেলার রংপুর সিটি করপোরেশনের উত্তর মুন্সিপাড়ায় । তাঁর বাবার নাম ওমর উদ্দিন এবং মায়ের নাম করিমন নেছা। তাঁর স্ত্রীর নাম জাহানারা বেগম। তাঁদের তিন মেয়ে ও চার ছেলে।


title: মমতাজ মিয়া

text: মমতাজ মিয়া চাকরি করতেন ইপিআরে। ১৯৭১ সালে কর্মরত ছিলেন দিনাজপুর ইপিআর সেক্টরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে তিনি নিয়মিত মুক্তিবাহিনীর জেড ফোর্সের অধীনে যুদ্ধ করেন। তাঁকে তৃতীয় ইস্ট বেঙ্গল রেজিমেন্টে অন্তর্ভুক্ত করা হয়। জামালপুর জেলার বাহাদুরাবাদ, বৃহত্তর সিলেট জেলার ছাতক, সালুটিকরসহ আরও কয়েক স্থানে তিনি সাহসিকতার সঙ্গে যুদ্ধ করেন।


title: মমতাজ মিয়া

text:
১৯৭১ সালের ২৯ নভেম্বর মুক্তিবাহিনীর চারটি দল রওনা হলো টেংরাটিলার উদ্দেশে। একটি দলে আছেন মমতাজ মিয়া। তাঁর দলের নেতৃত্বে মহসীন উদ্দীন আহমেদ (বীর বিক্রম)। ৩০ নভেম্বর ভোরে মমতাজ মিয়া ও তাঁর সহযোদ্ধারা অবস্থান নিলেন টেংরাটিলার ডান পাশে। তাঁরা মূল আক্রমণকারী দল। আর একটি দল আছে তাঁদের সঙ্গে। ওই দলের অবস্থান বাঁ দিকে। অপর দুই দলের অবস্থান পেছনে; ফ্লাস্কগার্ড হিসেবে। চার দলের সার্বিক নেতৃত্ব দিচ্ছেন মীর শওকত আলী (বীর উত্তম)। সকাল সাতটায় মুক্তিযোদ্ধারা একযোগে আক্রমণ চালান। পাকিস্তান সেনাবাহিনীও পাল্টা আক্রমণ শুরু করে। গোলাগুলি বিনিময় ক্রমশ তীব্র থেকে তীব্রতর হয়। মুক্তিযোদ্ধাদের অধিনায়ক মীর শওকত আলী ধারণা করেছিলেন. চারদিক থেকে ঘেরাও করে কয়েক ঘণ্টা আক্রমণ অব্যাহত রাখলে পাকিস্তানি সেনারা আত্মসমর্পণে বাধ্য হবে। কিন্তু তাঁর ধারণা ছিল ভুল। টেংরাটিলায় পাকিস্তানিদের প্রতিরক্ষাব্যূহ ছিল যথেষ্ট দৃঢ়। তাদের পাল্টা আক্রমণে মুক্তিযোদ্ধারা কিছুতেই সামনে অগ্রসর হতে পারেননি। সারা দিন তীব্রভাবে তারা মুক্তিযোদ্ধাদের আক্রমণ প্রতিরোধ করে। অবশ্য এর মধ্যে কয়েকবার পাকিস্তানি সেনারা পালিয়ে যাওয়ার চেষ্টা করে। মুক্তিযোদ্ধারা তা ব্যর্থ করে দেন। এরপর রাতে মমতাজ মিয়া দুঃসাহসিক এক কাজ করেন। পাকিস্তানি সেনাবাহিনীর প্রতিরক্ষা অবস্থানের তিন দিকে ছিল জলাশয়। তিনি কয়েকটি গ্রেনেডসহ একাই প্রচণ্ড ঠান্ডা পানিতে নেমে কচুরিপানা মাথায় দিয়ে ধীরে ধীরে এগিয়ে যান ওই প্রতিরক্ষা অবস্থানের দিকে। পাকিস্তানি সেনারা বুঝতে পেরে বৃষ্টির মতো গুলি শুরু করে। এতে তিনি দমে যাননি। সহযোদ্ধাদের পাল্টা গুলিবর্ষণের ছত্রছায়ায় সাহসিকতার সঙ্গে তিনি এগিয়ে যান। একপর্যায়ে পৌঁছাতে সক্ষম হন পাকিস্তানি অবস্থানের কাছে।
তারপর সুযোগ বুঝে জলাশয় থেকে ভূমিতে উঠে রাতের অন্ধকারে নিঃশব্দে যান পাকিস্তানি সেনাবাহিনীর প্রতিরক্ষা অবস্থানের একদম কাছে। বার বার অবস্থান পরিবর্তন করে তিনি তাঁর কাছে থাকা সব গ্রেনেড ছোড়েন। প্রথমটি বিকট শব্দে বিস্ফোরিত হলে পাকিস্তানিরা এলোপাতাড়ি গুলিবর্ষণ করে। পরে গুলিবর্ষণ বন্ধ হয়ে যায়। মমতাজ মিয়া বাকি রাত সেখানেই ঘাপটি মেরে থাকেন। খুব ভোরে পাকিস্তানি প্রতিরক্ষা অবস্থানে উঁকি দিয়ে দেখেন সেখানে কোনো সাড়াশব্দ নেই। তখন তিনি আড়াল থেকে কয়েকটি গুলি ছোড়েন। কিন্তু পাকিস্তানি অবস্থান থেকে পাল্টা গুলি হয়নি। সকালে দেখেন পুরো ক্যাম্প খালি। কোথাও পাকিস্তানি সেনা নেই। ক্যাম্পে রান্না করা খাবার পড়ে রয়েছে। সেনারা পালিয়ে গেছে।


title: আসাদ আলী (মুক্তিযোদ্ধা)

text: আসাদ আলী (জন্ম: অজানা - মৃত্যু: ১৯৮৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: আসাদ আলী (মুক্তিযোদ্ধা)

text: আসাদ আলীর জন্ম গোপালগঞ্জ সদর উপজেলার ঘোষেরচর গ্রামে। তাঁর বাবার নাম কালু মোল্লা। তাঁর স্ত্রীর নাম হাসিনা বেগম। তাঁদের চার মেয়ে, তিন ছেলে।


title: আসাদ আলী (মুক্তিযোদ্ধা)

text: আসাদ আলী ইপিআরে চাকরি করতেন। ১৯৭১ সালে যশোর সেক্টরের ৪ নম্বর উইংয়ের অধীনে যাদবপুরে কর্মরত ছিলেন। মুক্তিযুদ্ধ শুরু হলে ২৭ মার্চ যাদবপুর ক্যাম্পে পাকিস্তানি ক্যাপ্টেন সাদেক খান এসে তাঁদের অস্ত্র জমা দিতে বলে। তখন তাঁরা বিদ্রোহ করে ঝাঁপিয়ে পড়েন যুদ্ধে। সেদিন ক্যাপ্টেন সাদেক ও তার দলবল তাঁদের হাতে মারা পড়ে। এরপর বিভিন্ন স্থানে তাঁরা পাকিস্তান সেনাবাহিনীর বিরুদ্ধে যুদ্ধ করেন। প্রতিরোধযুদ্ধে তাঁর ভূমিকা ছিল গুরুত্বপূর্ণ।


title: আসাদ আলী (মুক্তিযোদ্ধা)

text:
১৯৭১ সালের ৩ নভেম্বর মুক্তিযুদ্ধের চূড়ান্ত পর্যায়ে মুক্তিবাহিনীর ছোট একটি দল যশোরের চৌগাছার ভারত-বাংলাদেশ সীমান্তে হিজলীতে পাকিস্তান সেনাবাহিনীর একটি টহল দলকে অ্যামবুশ করে। আক্রমণকারী মুক্তিযোদ্ধাদের এই দলে ছিলেন আসাদ আলী। তাঁরা বেশিরভাগ ইপিআর সদস্য, মুক্তিবাহিনীর ৮ নম্বর সেক্টরের বয়রা সাব-সেক্টরের অধীন মুক্তিযোদ্ধা। তাঁদের নেতৃত্বে ছিলেন অলীককুমার গুপ্ত।
সেখানে আছে সীমান্ত চৌকি (বিওপি)। মুক্তিযুদ্ধ চলাকালে হিজলীতে পাকিস্তান সেনাবাহিনীর নিয়মিত আনাগোনা ছিল। সেদিন আসাদ আলীসহ মুক্তিযোদ্ধারা সকালে সীমান্ত অতিক্রম করে সেখানে গোপনে অবস্থান নেন। সকাল আনুমানিক নয়টার দিকে পাকিস্তান সেনাবাহিনীর টহল দল অ্যামবুশস্থলে হাজির হলে আসাদ আলীসহ মুক্তিযোদ্ধা সবার অস্ত্র গর্জে ওঠে। তীব্র গোলাগুলির মুখে পাকিস্তান সেনাবাহিনীর ওই টহল দলের ব্যাপক ক্ষয়ক্ষতি হয়। তবে কিছুক্ষণের মধ্যেই সেনারা বিপর্যয় কাটিয়ে ওঠে। আক্রান্ত পাকিস্তানি সেনাদের জন্য পাশের ঘাঁটি থেকে দ্রুত সাহায্য চলে আসে। এরপর পাকিস্তানি সেনারাই মুক্তিযোদ্ধাদের ঘেরাও করে পাল্টা আক্রমণ চালায়। এতে মুক্তিযোদ্ধাদের ক্ষুদ্র দলটি বেশ ঝুঁকির সম্মুখীন হয়। এ সময় আসাদ আলী অত্যন্ত ধৈর্য ও বুদ্ধিমত্তার সঙ্গে পরিস্থিতি মোকাবিলা করেন। চরম বিপদেও তিনি ভেঙে পড়েননি। আসাদ আলী তখন সাহসিকতার সঙ্গে পাকিস্তান সেনাবাহিনীর আক্রমণ প্রতিহত করেন। এর মধ্যে মুক্তিবাহিনীর বয়রা সাব-সেক্টরে পৌঁছে যায় তাঁদের সংকটের খবর। সেখান থেকে মুক্তিযোদ্ধাদের নতুন দল এসে তাঁদের সঙ্গে যোগ দেয়। ভারতীয় সেনাবাহিনীর আর্টিলারি সাপোর্টও তাঁরা পান। তখন পাকিস্তানি সেনারা পুনরায় চাপের মধ্যে পড়ে। দিশেহারা পাকিস্তানি সেনারা এরপর সহযোদ্ধাদের মৃতদেহ ও নিজেদের অনেক অস্ত্রশস্ত্র ফেলে কোনো রকমে পালিয়ে যায়। সেদিন যুদ্ধে আসাদ আলীদের দলের একজন মুক্তিযোদ্ধা শহীদ ও কয়েকজন আহত হন। পাকিস্তান সেনাবাহিনীর ছয়-সাতজন নিহত ও অনেক আহত হয়।


title: সাইদ আহমেদ

text: সাইদ আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: সাইদ আহমেদ

text: সাইদ আহমেদের জন্ম কুমিল্লা জেলার কুমিল্লা সিটি করপোরেশনের দক্ষিণ ঠাকুরপাড়ায় । তাঁর বাবার নাম মীর আমির হোসেন। তাঁর স্ত্রীর নাম নাসরিন চৌধুরী। তাঁদের দুই মেয়ে।


title: সাইদ আহমেদ

text: সাইদ আহমেদ ১৯৭১ সালে শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে তিনি প্রথম বাংলাদেশ ওয়ার কোর্সে অন্তর্ভুক্ত হন। প্রশিক্ষণ শেষে অক্টোবর মাসের মাঝামাঝি ৩ নম্বর সেক্টরের কলকলিয়া/বামুটিয়া সাবসেক্টরে যোগ দেন। অত্যন্ত বিচক্ষণতা, সাহসিকতা নিয়ে পাকিস্তান সেনাবাহিনীর বিরুদ্ধে বিভিন্ন স্থানে যুদ্ধ করেন।


title: সাইদ আহমেদ

text:
ব্রাহ্মণবাড়িয়া জেলার অন্তর্গত মুকুন্দপুর এলাকায় আখাউড়া-সিলেট রেলপথে আজমপুর রেলস্টেশন পেরিয়ে সিংগারবিল। এরপর মুকুন্দপুর রেলস্টেশন। কয়েক শ গজ দূরে ভারত-বাংলাদেশ সীমান্ত। স্টেশনের চারদিকে ছোট ছোট টিলা, চড়াই-উতরাইয়ের মধ্যে ছড়ানো ঝোপঝাড় আর নিচু জলাভূমি। ১৯৭১ সালের মে মাস থেকে এখানে ছিল পাকিস্তানি সেনাদের অবস্থান। অপেক্ষাকৃত উঁচু স্থানে ছিল তাদের প্রতিরক্ষা। সামনে মাটিতে গাড়া চোখা বাঁশের কঞ্চি ও মাইন। এরপর কাঁটাতারের বেড়া। পূর্ব ও দক্ষিণ দিক ছিল বেশ সুরক্ষিত, পশ্চিম ও উত্তর দিক কিছুটা অরক্ষিত। মুক্তিযুদ্ধের চূড়ান্ত পর্যায়ে মুক্তিবাহিনী মুকুন্দপুরে আক্রমণের পরিকল্পনা করে। আক্রমণের তারিখ নির্ধারিত হয় ১৮ নভেম্বর সন্ধ্যার পর। এর আগে সেখানে কয়েকবার রেকি করা হয়। কিন্তু বারবার রেকি করেও পাকিস্তানি প্রতিরক্ষা সম্পর্কে সুনির্দিষ্ট তথ্য সংগ্রহ করা সম্ভব হচ্ছিল না। শেষে একজন নারীর সহায়তায় সেই তথ্য পাওয়া যায়।
এই যুদ্ধে মুক্তিবাহিনীর পক্ষে নেতৃত্ব দেন সাইদ আহমেদ। তাঁর দলের বেশির ভাগই ছিলেন গণবাহিনীর। নির্ধারিত দিন সূর্যোদয়ের আগে মুক্তিযোদ্ধারা তাঁর নেতৃত্বে সীমান্ত অতিক্রম করে নিজ নিজ স্থানে অবস্থান নেন। তাঁরা ছিলেন কয়েকটি উপদলে (প্লাটুন) বিভক্ত। দক্ষিণ দিকে একটি, উত্তর দিকে একটি ও মাঝে একটি দল। দুপুরের পর ভারতীয় সেনাবাহিনীর পক্ষ থেকে সাইদ আহমেদকে জানানো হয় এই আক্রমণে তারাও অংশ নেবে। এই খবরে তিনি ও তাঁর সহযোদ্ধারা কিছুটা হতাশ হয়ে পড়েন। কারণ পাকিস্তান সেনাবাহিনীর ওপর প্রতিশোধ স্পৃহা তাঁদের আবেগকে শক্তিতে পরিণত করেছিল। তাঁরা চেয়েছিলেন নিজেদের যা শক্তি আছে তাই নিয়ে পাকিস্তান সেনাবাহিনীর বিরুদ্ধে লড়াই করতে। নির্ধারিত সময় আক্রমণ শুরু হয়; কিন্তু শুরুতেই মুক্তিবাহিনী ও ভারতীয় সেনাবাহিনী (১৮ রাজপুত রেজিমেন্ট) বিপর্যয়ের মধ্যে পড়ে। পাকিস্তান সেনাবাহিনীর ব্যাপক গুলিবৃষ্টির মধ্যে ভারতীয় সেনারা বাধাপ্রাপ্ত হয়ে পুনঃঅবস্থান নিতে বাধ্য হয়। অন্যদিকে খাকি পোশাক পরিহিত মুক্তিযোদ্ধাদের পাকিস্তানি সেনা মনে করে ভারতীয় সেনারা তাঁদের ওপর গুলি ছোড়া শুরু করে। ফলে আক্রমণ থমকে যায় এবং সাফল্যের আশা ক্ষীণ হয়ে পড়ে। কিন্তু এতে হতোদ্যম বা মনোবল হারাননি অকুতোভয় সাইদ আহমেদ। কালক্ষেপণ না করে নিজেদের শক্তিতেই ঝাঁপিয়ে পড়েন পাকিস্তানি সেনাবাহিনীর ওপর। তাঁর প্রত্যয়ী মনোভাবে উজ্জীবিত হন সহযোদ্ধারা। পাকিস্তানি সেনারা ভারতীয় সেনাদের একাংশকে প্রায় অবরুদ্ধ করে ফেলেছিল। মুক্তিযোদ্ধাদের প্রবল আক্রমণে পাকিস্তানি সেনারা ছত্রভঙ্গ হয়ে পড়ে। এতে ভারতীয় সেনারা প্রতিকূল অবস্থা কাটিয়ে উঠতে সক্ষম হন। সেদিন যুদ্ধে ২৯ জন পাকিস্তানি সেনা, কয়েকজন ইপিসিএএফ বন্দী এবং কয়েকজন হতাহত হয়। মুক্তিযোদ্ধাদের পক্ষে তেমন ক্ষয়ক্ষতি হয়নি।


title: মোহাম্মদ সদর উদ্দিন আহমেদ

text: শহীদ মো. সদর উদ্দিন আহমেদ (জন্ম: অজানা- মৃত্যু: ২২ নভেম্বর , ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মোহাম্মদ সদর উদ্দিন আহমেদ

text: শহীদ মো. সদর উদ্দিন আহমেদের জন্ম ঝিনাইদহ জেলার ঝিনাইদহ পৌর এলাকার খাজুরায়। তাঁর বাবার নাম ইব্রাতুল্লাহ মণ্ডল ওরফে ইব্রাহিম মণ্ডল এবং মায়ের নাম জেলেমান নেছা। তাঁর স্ত্রীর নাম আনজিরা বেগম। তাঁদের এক ছেলে।


title: মোহাম্মদ সদর উদ্দিন আহমেদ

text: মো. সদর উদ্দিন আহমেদ পড়াশোনা শেষ করে ১৯৭১ সালে ক্ষুদ্র ব্যবসা ও কৃষিকাজের সঙ্গে যুক্ত ছিলেন। তখন তাঁর বয়স ছিল ২১ বছর। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে সক্রিয় অংশগ্রহণ শেষে ভারতে যান। চাকুলিয়ায় প্রশিক্ষণ নিয়ে যুদ্ধ করেন ৮ নম্বর সেক্টরের শিকারপুর সাব-সেক্টরে। বৃহত্তর কুষ্টিয়া জেলার বিভিন্ন স্থানে তিনি সাহসিকতা ও বীরত্বের সঙ্গে যুদ্ধ করেন।


title: মোহাম্মদ সদর উদ্দিন আহমেদ

text: ১৯৭১ সালের ২২ নভেম্বর মুক্তিযুদ্ধের চূড়ান্ত পর্যায়। এ সময় মুক্তিযোদ্ধাদের একটি দল ছিল কুষ্টিয়া জেলার সদর উপজেলায় (তখন থানা)। এই দলে ছিলেন মো. সদর উদ্দিন আহমেদসহ মাত্র কয়েকজন মুক্তিযোদ্ধা। তাঁরা ক্ষুদ্র একটি দল। তাঁদের দলনেতা খবর পেলেন ওই এলাকায় পাকিস্তানি সেনা এসেছে। পাকিস্তানি সেনা কতজন, তাদের শক্তি কী, তা তিনি জানেন না। তার পরও তিনি পাকিস্তানি সেনাদের ওপর গেরিলা আক্রমণ করার দুঃসাহসী এক সিদ্ধান্ত নিলেন। এরপর তাঁর নির্দেশে মো. সদর উদ্দিন আহমেদসহ মুক্তিযোদ্ধারা দ্রুত তৈরি হলেন। তাঁদের কাছে অস্ত্র বলতে হালকা অস্ত্র; স্টেনগান ও রাইফেল। আর কয়েকটি হ্যান্ড গ্রেনেড। গুলিও সামান্য। তাই সম্বল করে তাঁরা বেরিয়ে পড়লেন পাকিস্তানি সেনাদের খোঁজে। তাঁরা সেনাদের মুখোমুখি হলেন হরিনারায়ণপুরের কাছে আড়পাড়ায়। হরিনারায়ণপুরও সদর উপজেলার অন্তর্গত। দলনেতার নির্দেশে মো. সদর উদ্দিন আহমেদ ও তাঁর সহযোদ্ধারা আক্রমণ করলেন পাকিস্তানি সেনাদের। আকস্মিক আক্রমণে পাকিস্তানি সেনারা হকচকিত। তবে নিমেষেই তারা পাল্টা আক্রমণ শুরু করল। বৃষ্টির মতো গুলি মুক্তিযোদ্ধাদের মাথার ওপর দিয়ে যেতে থাকল। এতে মুক্তিযোদ্ধাদের পক্ষে মাথা তোলাও দুঃসাধ্য হয়ে পড়ল। পাকিস্তানি সেনা সংখ্যায় মুক্তিযোদ্ধাদের চেয়ে বেশি। অস্ত্রশস্ত্রও অত্যাধুনিক। গোলাগুলির একপর্যায়ে মুক্তিযোদ্ধাদের অস্ত্রের গুলি প্রায় শেষ হয়ে গেল। ফলে তাঁরা প্রচণ্ড ঝুঁকির মুখে পড়ে গেলেন। এ অবস্থায় মুক্তিযোদ্ধাদের দলনেতা সিদ্ধান্ত নিলেন পশ্চাদপসরণের। তিনি সহযোদ্ধাদের দ্রুত পেছনে হটে নিরাপদ স্থানে যেতে বললেন। এরপর মুক্তিযোদ্ধারা পশ্চাদপসরণের চেষ্টা করতে থাকলেন। মুক্তিযোদ্ধারা পশ্চাদপসরণের চেষ্টা করছেন বুঝতে পেরে পাকিস্তানি সেনারা আক্রমণের তীব্রতা আরও বাড়িয়ে দিল। তখন মুক্তিযোদ্ধাদের পশ্চাদপসরণও বেশ ঝুঁকিপূর্ণ হয়ে পড়ল। এ রকম পরিস্থিতিতে সামনাসামনি যুদ্ধ করা ছাড়া আর কোনো গত্যন্তর থাকে না। কিন্তু মুক্তিযোদ্ধাদের কাছে বেশি গুলি মজুদ নেই। মো. সদর উদ্দিন আহমেদ সিদ্ধান্ত নিলেন, তিনি একাই পাকিস্তান সেনাবাহিনীকে মোকাবিলা করবেন। এই সুযোগে তাঁর সহযোদ্ধারা নিরাপদ স্থানে সরে যাবেন। এরপর মো. সদর উদ্দিন সাহসিকতার সঙ্গে একাই সম্মুখযুদ্ধ করতে থাকেন। কিন্তু এই সম্মুখযুদ্ধ ছিল অসম। কিছুক্ষণের মধ্যেই তিনি গুলিবিদ্ধ হয়ে শহীদ হন। নিভে যায় তাঁর জীবন প্রদীপ।


title: নূর আহমেদ গাজী

text: শহীদ নূর আহমেদ গাজী (জন্ম: অজানা- মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: নূর আহমেদ গাজী

text: শহীদ নূর আহমেদ গাজীর জন্ম চাঁদপুর সদর উপজেলার গোবিন্দিয়া গ্রামে। তাঁর বাবার নাম ফরমান আলী গাজী এবং মায়ের নাম দুধ মেহের। তাঁর স্ত্রীর নাম খায়রুন নেছা। তাঁদের দুই ছেলে ও এক মেয়ে।


title: নূর আহমেদ গাজী

text: নূর আহমেদ গাজী পাকিস্তান সেনাবাহিনীর ইএমই কোরে চাকরি করতেন। কর্মরত ছিলেন পাকিস্তানের (তখন পশ্চিম পাকিস্তান) কোয়েটায়। ১৯৭১ সালের মার্চে ছুটিতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে যুদ্ধ করেন ২ নম্বর সেক্টরের অধীন চাঁদপুর জেলার বিভিন্ন স্থানে। সাহসিকতা ও বীরত্বের সঙ্গে যুদ্ধ করেন। তিনি নূরু মেজর হিসেবে পরিচিত ছিলেন।


title: নূর আহমেদ গাজী

text: ১৯৭১ সালের আগস্ট মাস থেকে মুক্তিযোদ্ধাদের একটি দলের অবস্থান ছিল বাখরপুর গ্রামে। চাঁদপুর সদর উপজেলার চান্দ্রা ইউনিয়নের অন্তর্গত বাখরপুর। চাঁদপুর শহর থেকে ছয় মাইল দূরে। মুক্তিযোদ্ধাদের দলনেতা নূর আহমেদ গাজী। দলে মুক্তিযোদ্ধা ৪৫ জন। ১ সেপ্টেম্বর শিবিরে (মজুমদারবাড়ি) নূর আহমেদ গাজীসহ মুক্তিযোদ্ধা মাত্র ১৮ জন। বাকিরা অন্যত্র একটি অপারেশনে গিয়েছেন। যাঁরা শিবিরে আছেন, তাঁরা বেশির ভাগই পরিশ্রান্ত। গত কয়েক দিন তাঁরা একের পর এক অপারেশন করেছেন। সেদিনও একটি অপারেশনে গিয়ে তাঁরা কয়েকজন রাজাকারকে আটক করেন। সেই রাজাকারেরা তাঁদের শিবিরে বন্দী। রাতে শিবিরে মুক্তিযোদ্ধারা ঘুমিয়ে। দু-তিনজন পাহারায় নিযুক্ত। চারদিক সুনসান। শুধু ঝিঁঝি পোকার ডাক আর অন্ধকারে জোনাকি পোকার আনাগোনা। শেষ রাতে (তখন ঘড়ির কাঁটা অনুসারে ২ সেপ্টেম্বর) নীরবতা ভেঙে হঠাৎ গোলাগুলির শব্দ। মুক্তিযোদ্ধা যাঁরা ঘুমিয়ে ছিলেন, তাঁরা উঠে পড়েন। কিছুটা হকচকিত। তবে দ্রুত তাঁরা নিজেদের সামলিয়ে নেন। নূর আহমেদ গাজীর ঘটনা বুঝতে দেরি হয়নি। তাঁদের অবস্থানে আকস্মিক আক্রমণ করেছে পাকিস্তানি সেনারা। তিনি সতর্কই ছিলেন। কারণ, তাঁর মনে হয়েছিল, আটক রাজাকারদের উদ্ধারে পাকিস্তানি সেনারা আক্রমণ করতে পারে। এ রকম অবস্থায় পাল্টা আক্রমণ বা পালিয়ে যাওয়া ছাড়া গত্যন্তর থাকে না। তিনি ও তাঁর সহযোদ্ধারা প্রথমটাই বেছে নেন। মুক্তিযোদ্ধাদের কাছে ছিল এসএলআর, স্টেনগান, রাইফেল আর হ্যান্ডগ্রেনেড। ভারী অস্ত্র ছিল মাত্র একটি। তা-ই সম্বল করে তাঁরা ঝাঁপিয়ে পড়লেন পাকিস্তানি সেনাদের বিরুদ্ধে। শত্রুরা কতজন, তাদের শক্তি কী, সেটা নূর আহমেদ গাজী তখন জানতেন না। প্রকৃতপক্ষে পাকিস্তানি সেনা সংখ্যায় ছিল অনেক। অস্ত্রশস্ত্রও অত্যাধুনিক। বৃষ্টির মতো শত শত গুলি মুক্তিযোদ্ধাদের মাথার ওপর দিয়ে যেতে থাকে। পরে অবশ্য নূর আহমেদ গাজী জানতে পারেন, পাকিস্তানি সেনা ও রাজাকারেরা এসেছে ১১টি নৌকায়। সব মিলিয়ে তারা প্রায় ৯০ জন। তাঁদের কয়েক গুণ বেশি। কিন্তু তখন অনেক দেরি হয়ে গেছে। সকাল থেকে মুক্তিযোদ্ধারা নতুন উদ্যমে যুদ্ধ শুরু করেন। প্রচণ্ড যুদ্ধে দুই পক্ষেই ক্ষয়ক্ষতি হয়। শহীদ ও আহত হন কয়েকজন মুক্তিযোদ্ধা। পাকিস্তানি সেনা ও রাজাকারও হতাহত হয়। সকাল আটটার দিকে মুক্তিযোদ্ধাদের গুলি প্রায় শেষ হয়ে যায়। তখন তাঁরা কোণঠাসা হয়ে পড়েন। জীবন-মৃত্যুর সন্ধিক্ষণে জীবিত সহযোদ্ধাদের পশ্চাদপসরণ করতে বলে নূর আহমেদ গাজী পাকিস্তানি সেনাদের বিরুদ্ধে একাই সম্মুখযুদ্ধ করেন। কিন্তু এই যুদ্ধ ছিল অসম। কিছুক্ষণের মধ্যেই তিনি গুলিবিদ্ধ হয়ে শহীদ হন। নিভে যায় তাঁর জীবনপ্রদীপ। সেদিন এই যুদ্ধে নূর আহমেদ গাজীসহ আটজন মুক্তিযোদ্ধা শহীদ হন। অন্য মুক্তিযোদ্ধারা পালাতে সক্ষম হলেও কমবেশি আহত হন। পাকিস্তানি সেনা ও রাজাকার ১৫-১৬ জন যুদ্ধে এবং আটক রাজাকার বেশির ভাগ ক্রসফায়ারে নিহত হয়।


title: বিবির পারা কন্তারলা

text: বিবির পারা কন্তারলা () বা বেঁচে আছি গল্পটা বলব বলে নোবেলবিজয়ী কলম্বিয়ান সাহিত্যিক গাব্রিয়েল গার্সিয়া মার্কেসের একটি আত্মজীবনী।


title: বিবির পারা কন্তারলা

text: গ্রন্থটি ২০০২ খ্রিস্টাব্দে প্রথম স্প্যানিশ ভাষায় প্রকাশিত হয়। পরে এডিথ গ্রসম্যান অনুদিত বইটি পেঙ্গুইন বুকস প্রকাশ করে ২০০৩ সালে। এর বাংলা অনুবাদটি প্রকাশ করেছে ঢাকা থেকে ঐতিহ্য। অনুবাদ করেছেন তপন শাহেদ।


title: বিবির পারা কন্তারলা

text: মার্কেজের জন্ম থেকে ২৮ বছর বয়স পর্যন্ত ঘটনাবলী এই বইয়ে অন্তর্ভুক্ত করা হয়েছে। লাতিন আমেরিকার ইতিহাস ও সংস্কৃতির মতই মার্কেসের ব্যক্তিগত জীবন বৈচিত্র্যময়। নানার বর্ণাঢ্য জীবন, ব্যক্তিত্ব ও ভালবাসা মার্কেজের জীবনে গভীর ছাপ ফেলেছে। কলম্বিয়ার রক্তাক্ত ইতিহাসের মধ্যে বেড়ে ওঠা মার্কেজের ব্যক্তিগত জীবনের ভীতি, বাবা-মার দারিদ্র্য এবং তার বিরুদ্ধে সংগ্রাম, সাহিত্যের জন্য তার উন্মত্ততা ও আত্মোৎসর্গ, তৃপ্তিহীন যৌনজীবনের বিশদ ছবি উঠে এসেছে এ গ্রন্থে।


title: বিবির পারা কন্তারলা

text: মার্কেস বিংশ শতাব্দীর শেষভাগে এসে আত্মজীবনী লেখার সিদ্ধান্ত নেন। এই সিদ্ধান্তেরই ফলশ্রুতি "বিবির পারা কন্তারলা"।, কিন্তু মার্কেস চেযেছিলেন মোট তিন খণ্ডে আত্মজীবনী লিখবেন। এটি প্রথম খণ্ড। কিন্তু ক্যান্সারে আক্রান্ত হওয়ার কারণে তিনি পরবর্তী খণ্ডদ্বয় রচনা করে যেতে পারেন নি।


title: জর্জ পি. স্যান্ডারসন

text: জর্জ পেরেজ স্যান্ডারসন (১৮৪৮-১৮৯২) ছিলেন বৃটিশ-ভারতের একজন বৃটিশ পক্ষীবিদ। তাঁর প্রধান কর্মক্ষেত্র ছিল চট্টগ্রামে।


title: জর্জ পি. স্যান্ডারসন

text: স্যান্ডারসন ১৮৪৮ সালে ভারতে জন্মগ্রহণ করেন। তাঁর পিতা রেভারেন্ড ড্যানিয়েল স্যান্ডারসন ছিলেন একজন প্রোটেস্ট্যান্ট মিশনারী। ১৮৪২ থেকে ১৮৬৭ পর্যন্ত তিনি ভারতে কাজ করেন। ছোটবেলায় পড়াশোনার জন্য স্যান্ডারসনকে ইংল্যান্ডের ককারমাউথে তাঁর পৈতৃক নিবাসে ফেরত পাঠানো হয়। ১৮৫৮ থেকে ১৮৬৩ পর্যন্ত বাথের কিংসউড স্কুলে তিনি পড়াশোনা করেন। ১৮৬৪ সালে ১৬ বছর বয়সে তিনি ভারতে ফিরে আসেন।


title: জর্জ পি. স্যান্ডারসন

text: ভারতে সরকারী কাজকর্মের পাশাপাশি অবসর সময়ে শিকারে তিনি আত্মনিবেশ করেন। তাঁর শিকারের বড় একটা অংশ জুড়ে ছিল বাঘ, হাতি ও গৌর। তিনি একটি উপন্যাস লেখেন এবং সেখানে বন্য হাতি কীভাবে ধরতে হয় ও বশ করতে হয় সে ব্যাপারে নতুন একটি পদ্ধতির কথা উল্লেখ করেন। এ পদ্ধতিতে হাতিকে গর্তে না ফেলে বেড়া দিয়ে ঘেরা একটা জায়গায় এনে আটকে ফেলা হয়। স্থানীয়ভাবে এই পদ্ধতিটি খেদা নামে পরিচিত। ১৮৭৪ সালে স্যান্ডারসন এই পদ্ধতির আবও উন্নয়ন করেন এবং নতুন পদ্ধতিতে বেশ সাফল্য পান। তিনি ভারতে বৃটিশ সরকারের খেদা বিভাগে ঢাকা ও মাইসোর অঞ্চলের প্রধান নিযুক্ত হন। দক্ষিণ ও উত্তর-পূর্ব ভারত থেকে এ পদ্ধতিতে একশ'রও বেশি হাতি ধরেন তিনি। পার্বত্য চট্টগ্রামে ১৯৬০-এর দিকেও খেদা পদ্ধতিতে হাতি ধরা হত।


title: জর্জ পি. স্যান্ডারসন

text: জর্জ পি. স্যান্ডারসন "Thirteen years among the wild beasts of India" নামক একটি গ্রন্থ রচনা করেন। ১৮৯২ সালে চেন্নাইয়ে যক্ষায় ভুগে তিনি মৃত্যুবরণ করেন।


title: দেব-দূত

text: স্বর্গীয় দূত বা দেব-দূত বিভিন্ন ধর্মগ্রন্থে বর্ণিত ঐশ্বরিক আত্মা ও অতিপ্রাকৃতিক কাল্পনিক ব্যক্তিত্ববিশেষ। গ্রীক শব্দ "এঞ্জেলোস" থেকে এঞ্জেল শব্দটি এসেছে যার অর্থ হচ্ছে বার্তাবাহক। বিভিন্ন ধর্মগ্রন্থে দেব-দূত শব্দটি বারংবার এসেছে। ঈশ্বরের সেবক এবং স্বর্গ-মর্ত্যের মধ্যকার মধ্যস্থতাকারীরূপে তাঁকে উপস্থাপন করা হয়েছে।


title: দেব-দূত

text: বই-পুস্তক, চলচ্চিত্রে দেব-দূতকে প্রায়শঃই এক জোড়া পাখনা সহযোগে এবং উজ্জ্বল আলোকচ্ছটা নিয়ে আবির্ভূত হবার দৃশ্যধারনের মাধ্যমে চিত্রিত করা হয়েছে। পাখার মাধ্যমে তাদের দ্রুতিগতিময়তা এবং উজ্জ্বল আলোকচ্ছটার মাধ্যমে ঐশ্বরিক উপস্থিতি নির্দেশ করা হয়। তিনি স্ত্রী, পুরুষ, শিশু, বৃদ্ধসহ নানা লিঙ্গ, বয়সের আকার-আকৃতি নিয়ে পৃথিবীতে আসেন।


title: দেব-দূত

text: দেব-দূত অত্যন্ত শক্তিধর, প্রাণবন্ত আত্মার অধিকারী হিসেবে ঈশ্বরের আদেশ প্রতিপালন করেন এবং তাঁর গুণগান করেন। তাঁরা কখনো কখনো মানব রূপ ধারণ করে মানুষের কাছাকাছি আবির্ভূত হয়ে থাকেন। তিনি বা তাঁরা ঐশ্বরিক বার্তা সহকারে ঈশ্বরের পছন্দসই ব্যক্তির কাছে ব্যক্তিগতভাবে মনুষ্য রূপ ধারণ করে উপস্থিত হন কিংবা স্বপ্নে দেখা দেন। বাইবেলে স্বর্গীয় দূতকে মাইকেল বা প্রধান রাজপুত্র; গ্যাব্রিয়েল, যিনি কুমারী মাতা মেরিকে প্রভু যীশুর মাতা হবার কথা বলেছেন এবং ক্যাথলিক বাইবেলে রাফায়েল নামে উল্লেখ করা হয়েছে।


title: দেব-দূত

text: দেব-শিশু হিসেবে তাঁরা পাখনা মেলে আবির্ভূত হন।এজিকিয়েল তাঁদের পাখনায় সৃষ্ট শব্দকে খরস্রোতা পানির গর্জন ধ্বনির সাথে তুলনা করেছেন। সেরাফিয়াম বা জ্বলন্ত দেবদূতেরও পাখা রয়েছে ও উচ্চ শ্রেণীর দেব-দূত হিসেবে পরিচিত। তাঁরা ঈশ্বরের গুণগান ও স্তবক পাঠ করে থাকেন। তাঁরা খুবই উচ্চ শব্দ করে মন্দির কাঁপিয়ে তোলেন। এছাড়াও, সর্বোচ্চ শ্রেণীর দেব-দূত হিসেবে রয়েছেন আর্কের্ঞ্জেল। তাঁরা সাধু-পুরোহিত হয়ে ক্যাথলিক চার্চে অবাধ বিচরণ করেন।


title: খয়েরিমাথা শুমচা

text: খয়েরিমাথা শুমচা (বৈজ্ঞানিক নাম: "Pitta sordida") (), সবুজাভ সুমচা বা নীলফক্কি Pittidae (পিট্টিডি) গোত্র বা পরিবারের অন্তর্গত "Pitta" (পিট্টা) গণের এক প্রজাতির ছোট রঙচঙে বনচর পাখি। বাংলাদেশের বাগেরহাট অঞ্চলে এদের নাম ছোট হালতি। এটি দক্ষিণ ও দক্ষিণ-পূর্ব এশিয়ার একটি সাধারণ পাখি। খয়েরিমাথা শুমচার বৈজ্ঞানিক নামের অর্থ "মলিন শুমচা" (তেলেগু: "pitta" = আদুরে; ল্যাটিন: "sordida" = মলিন)। সারা পৃথিবীতে প্রায় ২১ লাখ বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত। পৃথিবীতে এদের সংখ্যা সম্বন্ধে তেমন কিছু জানা যায় নি।


title: খয়েরিমাথা শুমচা

text: খয়েরিমাথা শুমচার মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, নেপাল, ভুটান, মায়ানমার, চীন, থাইল্যান্ড, লাওস, কম্বোডিয়া, মালয়েশিয়া, সিঙ্গাপুর, ইন্দোনেশিয়া, ব্রুনাই, ফিলিপাইন, পাপুয়া নিউগিনি ও ভিয়েতনাম জুড়ে এদের বিস্তৃতি। জাপানে এরা অনিয়মিত।


title: পূর্ব এশিয়া

text: পূর্ব এশিয়া এশিয়া মহাদেশের একটি ভৌগোলিক ও সাংস্কৃতিক উপঅঞ্চল। এর ভৌগোলিক ও ভূ-রাজনৈতিক আয়তন প্রায় ১ কোটি ২০ লক্ষ বর্গ কিলোমিটার, যা পুরো এশিয়া মহাদেশের ২৮ শতাংশ ও ইউরোপ মহাদেশের প্রায় ১৫ গুণ।


title: চৌ এন-লাই

text: চৌ এন-লাই (পিনইন: Zhōu Ēnlái; ; ৫ মার্চ ১৮৯৮ - ৮ জানুয়ারি ১৯৭৬) ছিলেন গণপ্রজাতন্ত্রী চীনের প্রথম প্রধানমন্ত্রী। তিনি অক্টোবর, ১৯৪৯ থেকে জানুয়ারি, ১৯৭৬ পর্যন্ত দেশমাতৃকার সেবা করে যান। অবিসংবাদিত নেতা মাও সে তুংয়ের অধীনে তিনি কাজ করেন ও চীনের কমিউনিস্ট পার্টির ক্ষমতায় আরোহণে অন্যতম গুরুত্বপূর্ণ ভূমিকা পালন করেছিলেন। এছাড়াও, বৈদেশিক নীতি পুণর্গঠনসহ চীনা অর্থনৈতিক উত্তরণে সবিশেষ অবদান রাখেন।


title: চৌ এন-লাই

text: জিয়াংসু প্রদেশের হুয়াইয়ান এলাকায় চৌ পরিবারের প্রথম সন্তানরূপে জন্মগ্রহণ করেন তিনি। চৌ পরিবারটি প্রকৃতপক্ষে চচিয়াং প্রদেশের শাওজিং এলাকা থেকে এসেছিল। কিউইং রাজত্বকালে চৌ পরিবারের ন্যায় কিছু স্বনামধন্য পরিবারের জন্যে শাওজিং এলাকাটি বিখ্যাত ছিল। পরিবারের সদস্যরা বংশপরম্পরায় সরকারের কেরাণী হিসেবে কাজ করতো।


title: চৌ এন-লাই

text: "চৌ ইনেং" এবং জিয়াংশু এলাকার কর্মকর্তার কন্যা "ওয়ান" দম্পতির সন্তান ছিলেন চৌ এন-লাই। চৌ ইনেং তাঁর সততা, কর্তব্যনিষ্ঠা, ভদ্রতা, বুদ্ধিমত্তা নিয়ে কর্মজীবনে প্রবেশ করলেও দূর্বলচিত্তের অধিকারী হিসেবে বিবেচিত হয়েছিলেন। ব্যক্তিগত জীবনেও তিনি সফলতা লাভ করেননি। চীনের বেইজিং, শানতুং, আনহুই, শেনইয়াং, ইনার মঙ্গোলিয়া এবং সিচুয়ান প্রভৃতি এলাকায় বহুবিধ পেশায় কাজ করেছেন। চৌ এন-লাই পরবর্তীকালে উল্লেখ করেছেন যে, তাঁর বাবা সবসময় বাড়ী থেকে দূরে থাকতেন এবং পরিবারকে সহায়তা করতে পারছিলেন না।


title: চৌ এন-লাই

text: জন্মের কিছুকাল পরেই বাবার ছোট ভাই যক্ষারোগে পীড়িত ঝো ইগেন তার দেখাশোনার ভার নেন। এ দত্তক প্রক্রিয়া ছিল মূলতঃ উত্তরাধিকারী রক্ষার স্বার্থে। অল্প কিছুদিন পর ঝো ইগেন মারা গেলে তার বিধবা স্ত্রী চেনের কাছে বড় হতে থাকেন চৌ এন-লাই। মাদাম চেন বৃত্তিপ্রাপ্ত পরিবারের সন্তান ছিলেন এবং সনাতনী ধারায় সাহিত্যে শিক্ষালাভ করেছিলেন। চৌ এন-লাইয়ের ভাষ্য মোতাবেক, তিনি দত্তক মায়ের খুবই কাছাকাছি ছিলেন। ফলে তাঁর কাছ থেকে চৈনিক সাহিত্য ও অপেরা সম্পর্ক আগ্রহান্বিত হন। চেন, চৌকে শৈশবকাল থেকেই পড়তে ও লেখতে সাহায্য করেন। ছয় বছর বয়সেই জনপ্রিয় উপন্যাস জিইউজি পড়তে সক্ষমতা দেখান চৌ এন-লাই। আট বছর বয়সে তিনি ওয়াটার মার্জিন, রোমান্স অব দ্য থ্রী কিংডোমস, ড্রিম অব দ্য রেড মেনসনসহ অন্যান্য চীনা প্রাচীন উপন্যাস পড়ে ফেলেন।


title: চৌ এন-লাই

text: দক্ষ ও ঝানু কূটনীতিবিদ হিসেবে চৌ এন-লাই ১৯৪৯ থেকে ১৯৫৮ সাল পর্যন্ত চীনের পররাষ্ট্রমন্ত্রী হিসেবে দায়িত্ব পালন করেন। কোরীয় যুদ্ধের পর তিনি পশ্চিমা দেশসমূহের সাথে পারস্পরিক সম্পর্ক উন্নয়নের চেষ্টা চালান। ১৯৫৪ সালে জেনেভা কনফারেন্সে অংশগ্রহণ করেন এবং রিচার্ড নিক্সনকে ১৯৭২ সালে চীনে সফরে নিয়ে আসতে সমর্থ হন। যুগোপযোগী নীতি-নির্ধারণী পন্থা তৈরী করে মার্কিন যুক্তরাষ্ট্র, তাইওয়ান, ভারত এবং ভিয়েতনামের সাথে বন্ধুত্বপূর্ণ সম্পর্ক গড়ে তোলেন। এছাড়াও ১৯৬০ সালের পর সোভিয়েত ইউনিয়নের সাথেও বন্ধুত্বপূর্ণ সম্পর্ক গড়ে তুলতে সমর্থ হন। বৈদেশিক নীতিতে তিনি ছিলেন সিদ্ধহস্তের অধিকারী ব্যক্তিত্ব। মাও সে তুং এবং চৌ এন-লাই দুই ধরনের ব্যক্তিত্বের অধিকারী হলেও উভয়েই কার্যকরী কর্মপন্থার সন্নিবেশ ঘটিয়েছিলেন। ফলশ্রুতিতে আমেরিকান কূটনীতিবিদ হেনরি কিসিঞ্জার উভয়ের সাথে পৃথক বৈঠক করতে বাধ্য হয়েছিলেন।


title: চৌ এন-লাই

text: ১৯৫৩ সালে সোভিয়েত নেতা জোসেফ স্টালিনের মৃত্যুর পর চৌ এন-লাই মস্কো ভ্রমণ করেন ও শবযাত্রায় যোগ দেন। এরপূর্বে তিনি মস্কো সফরে যাননি। খুব সম্ভবতঃ বেইজিংয়ে কোন শীর্ষ পর্যায়ের নেতাসহ ১৯৪৮ সালে স্ট্যালিনের সাথে মাও সে তুংয়ের বৈঠকের প্রস্তাবনাটি নাকচ হওয়াই এর প্রধান কারণ। তাঁকে সোভিয়েত ইউনিয়নের নতুন নেতৃত্ব হিসেবে নিকিতা ক্রুশ্চেভ, গিওর্গি মেলেনকভ এবং লাভরেন্তি বেরিয়া'র ন্যায় শীর্ষপর্যায়ের নেতৃবর্গ স্বাগতঃ জানান। এ তিন নেতার সঙ্গে সরাসরি স্ট্যালিনের কফিন বহন করেছিলেন তিনি। তাঁর এ সফর অত্যন্ত ফলপ্রসূ হয় ও ১৯৫৪ সালে ক্রুশ্চেভ গণপ্রজাতন্ত্রী চীনের ৫ম বার্ষিকী উদযাপন উপলক্ষে চীন ভ্রমণ করেছিলেন।


title: চৌ এন-লাই

text: ১৯৭০-এর দশকের শুরুতে চীন-আমেরিকার মধ্যেকার সম্পর্কের উন্নয়ন ঘটতে শুরু করে। মাওয়ের কর্মীরা উদীয়মান অর্থনৈতিক খাত হিসেবে পেট্রোলিয়াম শিল্পে কর্মরত ছিল। তাঁর পরামর্শে পার্টির নেতৃত্বে পেট্রোলিয়াম শিল্প বিকাশে বড় ধরনের আমেরিকান প্রযুক্তি ও কারিগরী বিদ্যায় অভিজ্ঞদের অংশগ্রহণ অনিবার্য্যতার কথা তুলে ধরা হয়। এ প্রেক্ষাপটে চীন আমেরিকার পিং-পং দলকে চীন সফরের আমন্ত্রণ জানায় যা "পিং-পং কূটনীতি" হিসেবে বিবেচিত হয়েছে।


title: আজারবাইকান মারসি

text: আজারবাইকান মারসি () আজারবাইজানের জাতীয় সঙ্গীত। এটি কবি "আহমেদ জাভেদ" রচনা করেছেন এবং এর সুরকার হলেন "উযেইর হাজিবেইওব"। ১৯১৯ সালে একে জাতীয় সঙ্গীত হিসেবে গৃহীত করা হয়। পরে ১৯৪৪ সালে সোভিয়েত ইউনিয়নের সময়ে আজারবাইজানে একটি নতুন আজারবাইজান সোভিয়েত সমাজতান্ত্রিক প্রজাতন্ত্রের সঙ্গীত জাতীয় সঙ্গীতটি দেওয়া হয়। ১৯৯২ সালে সোভিয়েত ইউনিয়নের পতনের পরে, ২৭শে মে , ১৯৯২ সালে জাতীয় সংসদ অণুমোদিত "আজারবাইজান প্রজাতন্ত্রের জাতীয় সঙ্গীত" একটি আইনে পুরানো জাতীয় সঙ্গীতটিকে পূর্ণরায় প্রতিস্থাপন করা হয়।


title: আজারবাইজান সোভিয়েত সমাজতান্ত্রিক প্রজাতন্ত্রের সঙ্গীত

text: আজারবাইজান এসএসআর রাজ্যের সংঙ্গীত ছিল আজারবাইজানের জাতীয় সঙ্গীত। এটি ছিল সোভিয়েত ইউনিয়নের একটি প্রজাতন্ত্র এবং অতি পরিচিত আজারবাইজান এসএসআর।


text: সোভিয়েত ইউনিয়নের সময়ে অন্যান্য প্রজাতন্ত্র দেশসমূহের মত আজারবাইজানের নিজস্ব জাতীয় সঙ্গীত ছিল যা ১৯৯২ সালে সোভিয়েত ইউনিয়নের পতনের পর্যন্ত ব্যবহার করা হয়েছে। ১৯৪৪ সালে সোভিয়েত ইউনিয়নের সময়ে আজারবাইজানকে একটি জাতীয় সঙ্গীত দেওয়া হয়, কিন্তু ১৯৭৮ সালে গানের কথার সামান্য পরিবর্তন করা হয়। যেমন, স্তালিন এর নাম এবং অন্যান্য ছোট পরিবর্তন করা হয়। উযেইর হাজিবেইওব সোভিয়েত ইউনিয়নের এবং বর্তমান আজারবাইজানের জাতীয় সঙ্গীতের সুর দিয়েছেন। গানের কথা লিখেছেন সুলাইমান রুস্তাম, সামাদ ভুরগুন এবং হোসেন আরিফ।


title: পালান

text: পালান (বৈজ্ঞানিক নাম: "Wrightia coccinea") () এক প্রজাতির সপুষ্পক উদ্ভিদ। বাংলাদেশের সিলেট অঞ্চলে এর নাম পালাম। এটি বাংলাদেশ ও ভারতের স্থানীয় গাছ। দেশ দু'টির পাহাড়ি এলাকায় এরা জন্মায়। উচ্চতায় ২০ মিটার পর্যন্ত হয়। পালান গাছের ফুল সিঁদুরলাল রঙের ও প্রায়-ফানেল আকৃতির। পাতা ডিম্বাকৃতির ও উজ্জ্বল সবুজ। ফুলের পাপড়ি ছোট, সংখ্যায় পাঁচ ও আকারে গোল। ফুলে সুবাস রয়েছে এবং ফুলের ওপর মাছি সারাক্ষণ উড়ে বেড়ায়। ডালের ডগায় চার থেকে পাঁচটি ফুল একত্রে ফোটে। বসন্তের শেষ ও গ্রীষ্মের শুরুতে ফুল ফুটতে শুরু করে। মে মাসের পর আর ফুল থাকে না। বীজের দৈর্ঘ্য ২ সেমি।


title: তাই চি রেখাচিত্র

text: তাই চি রেখাচিত্র (প্রথাগত চীনা: ; সরলীকৃত চীনা: ; ওয়েড-জাইলস: t'ai⁴chi²t'u²; পিনইন: tàijítú; বাংলায় খসড়া অনুবাদ: “পরম ক্ষমতার রেখাচিত্র”) হলো একটি পরিভাষা যা য়িন এবং য়িয়াং (তাই চি) ধারণা বোঝার জন্য একটি চীনা প্রতীক। এটা তাওবাদ ধর্মের সার্বজনীন পরিচিত চিহ্ন এবং যারা অ-তাওবাদী, তারা প্রায়ই বিপরীত ধারণার সঙ্গতি যে বিদ্যমান তার প্রতিনিধিত্ব করতে ব্যবহার করে। তাই চি রেখাচিত্র একটি বৃত্তের ভিতরে প্রতিসম প্যাটার্ন নিয়ে গঠিত। এটি একটি S-আকৃতির সাধারণ প্যাটার্ন, যেটি বৃত্তটিকে দুটি আলাদা রঙে সমান ভাগে ভাগ করেছে। প্যাটার্নটিতে এক বা একাধিক বড় বিন্দু থাকতে পারে। ক্লাসিক তাওবাদী তাই চি রেখাচিত্র উদাহরণস্বরূপ, (ডানে অঙ্কিত), কালো এবং সাদা যেখানে সাদা পটভূমির উপর কালো বিন্দু, এবং কালো পটভূমির উপর সাদা বিন্দুর প্রতিনিধিত্ব করে।


title: তাই চি রেখাচিত্র

text: সেল্টিক, ইট্রুরিআর অধিবাসী এবং রোমীয় মূর্র্তিশিল্পে তাই চি রেখাচিত্রে অনুরূপ প্যাটার্নস, যেখানে তারা আধুনিক পণ্ডিতদের দ্বারা স্বাধীনভাবে 'য়িন-য়িয়াং চিহ্ন' গঠন করে; যদিও এদের এবং চীনা চিহ্নের মধ্যে কোনো সম্পর্ক নেই।


title: তাই চি রেখাচিত্র

text: Taoist symbolism


title: তাই চি রেখাচিত্র

text: European iconography


title: সৈয়দ মইনুদ্দিন আহমেদ

text: সৈয়দ মইনুদ্দিন আহমেদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: সৈয়দ মইনুদ্দিন আহমেদ

text: সৈয়দ মইনুদ্দিন আহমেদের জন্ম হবিগঞ্জ জেলার সদর উপজেলার ফকিরাবাদ গ্রামে। তাঁর বাবার নাম সৈয়দ জিয়াউদ্দিন আহমেদ এবং মায়ের নাম সৈয়দা মাহমুদা খাতুন। তাঁর স্ত্রীর নাম কাইসার নাহার আহমেদ। তাঁদের দুই ছেলে ও এক মেয়ে।


title: সৈয়দ মইনুদ্দিন আহমেদ

text: সৈয়দ মইনুদ্দিন আহমেদ পাকিস্তান সেনাবাহিনীর মেডিকেল কোরে চিকিৎসক হিসেবে চাকরি করতেন। কুমিল্লা সেনানিবাসে কর্মরত ছিলেন। ১৯৭১ সালে পাকিস্তান সেনাবাহিনীর ৫৩ পদাতিক ব্রিগেডের ৩১ পাঞ্জাব রেজিমেন্টের মেডিকেল অফিসার হিসেবে সংযুক্ত হন। মার্চ মাসে ৩১ পাঞ্জাব রেজিমেন্ট সিলেটের খাদিমনগরে মোতায়েন ছিল। মুক্তিযুদ্ধ শুরু হলে সৈয়দ মইনুদ্দিন আহমেদ এবং ওই রেজিমেন্টের আরেকজন বাঙালি সেনাকর্মকর্তা পাঞ্জাব রেজিমেন্টের হাতে বন্দী ও পরে আহত হন। রেজিমেন্টের একজন পাঠান সেনাকর্মকর্তা তাঁদের সিলেট মেডিকেল কলেজ হাসপাতালে পাঠায়। তার বদান্যতা এবং হাসপাতালের পরিচালক ডা. সামসুদ্দীন আহমদের তাৎক্ষণিক সুচিকিৎসায় তিনি বেঁচে যান। ৯ এপ্রিল হাসপাতাল থেকে তিনি বাড়ি যান। ওই দিনই পাকিস্তান সেনাবাহিনী ডা. সামসুদ্দীনকে হত্যা করে। সৈয়দ মইনুদ্দিন আহমেদ কিছুদিন পর ভারতে গিয়ে মুক্তিযুদ্ধে যোগ দেন। মুক্তিবাহিনীর সদর দপ্তর থেকে তাঁকে ৩ নম্বর সেক্টরের চিকিৎসক হিসেবে নিয়োগ দেওয়া হয়। পরে ‘এস’ ফোর্সের চিকিৎসক হিসেবেও অতিরিক্ত দায়িত্ব পালন করেন। অনেক যুদ্ধক্ষেত্রে উপস্থিত থেকে মুক্তিযোদ্ধাদের চিকিৎসাসেবা দেন। দুই-তিনবার অস্ত্র হাতে সম্মুখযুদ্ধেও অংশ নেন।


title: সৈয়দ মইনুদ্দিন আহমেদ

text: ১৯৭১ সালে মুক্তিযুদ্ধ শুরু হওয়ার পর যুদ্ধ যখন তীব্রতর হচ্ছিল, তখন শহীদ ও আহত মুক্তিযোদ্ধাদের সংখ্যা বেড়েই যাচ্ছিল। প্রাথমিক পর্যায়ে মুক্তিযোদ্ধাদের জন্য চিকিৎসার বন্দোবস্ত ছিল না। পরে আহত ও অসুস্থ মুক্তিযোদ্ধাদের চিকিৎসাসেবা নিশ্চিত করার জন্য মুক্তিবাহিনীর পক্ষ থেকে স্থাপন করা হয় অস্থায়ী হাসপাতাল বা চিকিৎসাকেন্দ্র। প্রতিটি সেক্টরে ছিল একটি বা দুটি হাসপাতাল এবং সাব-সেক্টরে ফিল্ড মেডিকেল ইউনিট। এরই ধারাবাহিকতায় ৩ নম্বর সেক্টরে তখন দুটি হাসপাতাল বা চিকিৎসাকেন্দ্র প্রতিষ্ঠিত হয়েছিল। একটি হোজামারাতে। এটি ছিল ৩০ শয্যার। আরেকটি আশ্রমবাড়িতে। সেটি ছিল ১০ শয্যার। চিকিৎসক হিসেবে যাঁরা নিয়োজিত ছিলেন, তাঁদের মধ্যে সৈয়দ মইনুদ্দিন আহমেদ অন্যতম। ৩ নম্বর সেক্টরে চিকিৎসাকেন্দ্র প্রতিষ্ঠায় সৈয়দ মইনুদ্দিন আহমেদ গুরুত্বপূর্ণ ভূমিকা পালন করেন। প্রথমে তিনি তাঁবুতে হাসপাতালের ভিত্তি স্থাপন করেন। হাসপাতালের চিকিৎসা ছিল অনেক কার্যকর ও ভালো। অসাধ্য সাধনের মতো নানা কাজ করেন তিনি। আহত ও অসুস্থ মুক্তিযোদ্ধাদের মনোবল ঠিক রাখতে তিনি ও তাঁর সহযোগীরা তখন যে অবদান রেখেছেন, তা সত্যিই স্মরণীয়। পাকিস্তান সেনাবাহিনীর সঙ্গে যুদ্ধে আহত মুক্তিযোদ্ধাদের প্রায় প্রতিদিনই তাঁর কাছে পাঠানো হতো। কেউ গুলিবিদ্ধ, কেউ শেলের স্প্লিন্টারে আঘাতপ্রাপ্ত। আহত যতই হন না কেন, যাঁরা সৈয়দ মইনুদ্দিন আহমদের চিকিৎসাসেবা পেয়েছেন তাঁরা চাঙা হয়ে উঠতেন। বেশির ভাগই বেঁচে যেতেন এবং সুস্থ হতেন। ওষুধপত্র ও চিকিৎসা-সরঞ্জামের স্বল্পতা সত্ত্বেও কয়েকজন ছাড়া কেউ তখন মারা যাননি।


title: নাইট্রোজেন শ্রেণী

text: নাইট্রোজেন গ্রুপ (নিকটোজেন নামেও পরিচিত) হল পর্যায় সারণীর একটি শ্রেণী। নাইট্রোজেন (N), ফসফরাস (P), আর্সেনিক (As), অ্যান্টিমনি (Sb), বিসমাথ (Bi), ইউনুনপেন্টিয়াম (Uup) (এখনো নিশ্চিত নয়)।


title: নাইট্রোজেন শ্রেণী

text: আইইউপিএসি এর নতুন নিয়ম অনুযায়ী এই শ্রেণীকে পঞ্চদশ শ্রেণী বা ১৫মত শ্রেণী বলা হয়ে থাকে। সিএএস এবং এইইউপিএসি এর পুরাতন নিয়ম অনুযায়ী এই শ্রেণীকে বলা হত, Group V এবং Group V (এটিকে পড়া হতে "গ্রুপ ৫ বি" এবং "গ্রুপ ৫ এ", V রোমান হরফের ৫হিসাবে ব্যবহৃত হত)। কিন্তু অর্ধপরিবাহী পদার্থবিজ্ঞানে, এটিকে এখানো Group V নামে ব্যবহার করা হয়।


title: নাইট্রোজেন শ্রেণী

text: অন্যান্য শ্রেণীর মৌলগুলোর মত, এই শ্রেণীর মৌলগুলোরও ক্ষেত্রেও তাদের ইলেকট্রন বিন্যাসের পরিবর্তনের সাথৈ সাথে ভৌত এবং রাসায়নিক ধর্মগুলোর ক্রম পরিবর্তন লক্ষ্য করা যায়।


title: খাঁচা

text: পিঞ্জর বা খাঁচা বাক্স আকৃতির তৈরী শক্ত কাঠামোবিশেষ। এতে কোন বন্য কিংবা পোষা পাখি বা প্রাণীকে সংরক্ষণ করা হয় কিংবা পোষ মানানোর উদ্দেশ্যে আবদ্ধ করে রাখা হয়ে থাকে। সাধারণতঃ খাঁচা অনেকগুলো লৌহজাতীয় ধাতব পদার্থের টুকরো, কিংবা বাঁশ, কাঠ ইত্যাদি মজবুত আকৃতির পদার্থ দিয়ে তৈরী করা হয়। যদি পাখি রাখার উদ্দেশ্যে খাঁচা ব্যবহার করা হয়, তবে তা পাখির খাঁচা নামে পরিচিত হবে। এছাড়াও, সামাজিক নিরাপত্তার লক্ষ্যে অপরাধী ব্যক্তিকে আটক কিংবা বিচারের উদ্দেশ্যে নির্মিত স্থায়ী অবকাঠামোও খাঁচার ন্যায় তৈরী করা হয়ে থাকে, যা কারাগার নামে পরিচিত।


title: খাঁচা

text: সচরাচর খাঁচা কোন পশু-পাখিকে তার স্বাভাবিক জীবন থেকে বিচ্যুত করার উদ্দেশ্যে ধরা বা ফাঁদ হিসেবে ব্যবহার করা হয়। এ কারণেই খাঁচা শিকারের অন্যতম উপকরণ হিসেবে পরিচিত যা প্রায়শঃই নির্দিষ্ট প্রাণীর গর্তের সম্মুখে রাখা হয় বা সাধারণভাবে পাকড়াও করা হয়।


title: খাঁচা

text: বর্তমানে খাঁচা বন্য প্রাণীদেরকে অবরোধ বা বন্দী করার উত্তম উৎসরূপে বিবেচিত। প্রাণীদের আকার-আকৃতি বিবেচনায় এনে বিশেষভাবে তৈরী হয় এ খাঁচা। পাখি, ইঁদুর, সরীসৃপজাতীয় প্রাণীসহ বৃহদাকৃতির প্রাণীদেরকে আটক করে গৃহপালিত প্রাণীতে পরিণত করা হয়। গৃহপালিত প্রাণীতে পরিণত করার আরেক নামই পোষা প্রাণী। খাঁচা তৈরী করার প্রধান উদ্দেশ্যই হচ্ছে বন্দী করা।


title: খাঁচা

text: ঐতিহাসিকভাবে আটক ব্যক্তি কিংবা অপরাধীকে কখনো কখনো খাঁচায় আবদ্ধ করে রাখা হতো। সম্ভবতঃ শিকল দিয়ে বেঁধে স্বাচ্ছন্দ্যহীন অবস্থায় অবর্ণনীয় কষ্টভোগের উদ্দেশ্যে আটক করা হতো। ঘাড় থেকে কোমর ও হাঁটু পর্যন্ত শিকল দিয়ে বেঁধে কাঠগড়ার ন্যায় সমপরিমাণ জায়গায় ১৬ দিনের জন্যে আটক রাখা হতো। খুবই ছোট্ট পরিসরে ২ ফুট বাই ২ ফুট পরিমাণ জায়গা নিয়ে গড়া এ ধরনের খাঁচা দ্বিতীয় বিশ্বযুদ্ধ সময়কালীন ব্যবহার করা হয়েছিল।


title: খাঁচা

text: শিকার প্রক্রিয়া সম্পন্নকরণের অন্যতম হাতিয়ার এবং উপকরণ হিসেবে খাঁচা অতীব প্রয়োজনীয় ও প্রাণীকে আটক করতে সহায়ক ভূমিকা পালন করে। সাধারণ কিন্তু অবৈধপন্থা হিসেবে কোন প্রাণীকে নির্দিষ্ট সময়ের জন্যে খাঁচায় আবদ্ধ করে রাখা হয় ও বন্য প্রাণীকে শিকারের জন্যে উৎসাহিত করা হয়। অতঃপর বন্য প্রাণীটি এ ফাঁদে আটকা পড়ে। মার্কিন যুক্তরাষ্ট্রের প্রেসিডেন্ট থিওডোর রুজভেল্ট খাঁচায় নিজেকে আবদ্ধ করে একটি ভল্লুক ধরেছিলেন।


title: খাঁচা

text: গত দুই শতাব্দী ধরে আধুনিক সার্কাসে অনেক ধরনের প্রজাতির প্রাণী সার্কাসের অন্যতম অংশ হয়ে দাঁড়িয়েছে। বন্য প্রাণী বিশেষতঃ সিংহ, বাঘ, ভল্লুকের ন্যায় প্রাণীগুলোকে সার্কাসে ব্যবহার করা হচ্ছে। প্রাণীগুলোকে সর্বদাই ছোট খাঁচায় পুরে এক স্থান থেকে অন্য স্থানে বা বিদেশ সফরে নিয়ে যাওয়া হয়।


title: অ্যাপোলো ১৭

text: অ্যাপোলো ১৭ ছিল যুক্তরাষ্ট্রের অ্যাপোলো স্পেস প্রোগ্রামের একাদশ এবং চূড়ান্ত মানব মহাকাশ যাত্রা। ১৯৭২ সালের ৭ই ডিসেম্বর ১২ ৩৩-est চালু একটি তিন সদস্য ক্রু কমান্ডার ইউজিন Cernan, কমান্ড মডিউল পাইলট রোনাল্ড ইভান্স, এবং লুনার মডিউল পাইলট হ্যারিসন Schmitt গঠিত, অ্যাপোলো ১৭ অবশেষ সাম্প্রতিকতম মানব চন্দ্রপৃষ্ঠে অবতরণ এবং সাম্প্রতিকতম নিম্ন পার্থিব কক্ষপথ অতিক্রম মানব ফ্লাইট।


title: আলী আশরাফ (বীর বিক্রম)

text: শহীদ আলী আশরাফ (জন্ম: অজানা - মৃত্যুঃ ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: আলী আশরাফ (বীর বিক্রম)

text: শহীদ আলী আশরাফের জন্ম কুমিল্লা জেলার নাঙ্গলকোট উপজেলার বেরি গ্রামে। তাঁর বাবার নাম নোয়াব মিয়া এবং মায়ের নাম হাজেরা খাতুন। তাঁর স্ত্রীর নাম হাফিজা বেগম। তাঁদের এক ছেলে। তাঁর আরেক ভাই সিরাজুল ইসলামও মুক্তিযুদ্ধে শহীদ হন। তিনি মুক্তিযোদ্ধাদের ইনফরমার ছিলেন।


title: আলী আশরাফ (বীর বিক্রম)

text: শহীদ আলী আশরাফ চাকরি করতেন পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে। ১৯৭১ সালের ২৫ মার্চ তাঁর ইউনিট মোতায়েন ছিল ব্রাহ্মণবাড়িয়ায়। তিনি গাড়িচালক ছিলেন। ২৭ মার্চ শাফায়াত জামিলের (বীর বিক্রম) নেতৃত্বে ঝাঁপিয়ে পড়েন যুদ্ধে। প্রতিরোধযুদ্ধ শেষে ২ নম্বর সেক্টরের নির্ভয়পুর সাবসেক্টরে যুদ্ধ করেন।


title: আলী আশরাফ (বীর বিক্রম)

text:
১৯৭১ সালে কুমিল্লা জেলার সদর উপজেলার অন্তর্গত কংসতলা এলাকায় ছিলো পাকিস্তান সেনাবাহিনীর একটি ঘাঁটি। এখানে অবস্থানরত পাকিস্তানি সেনারা ওই এলাকায় নিয়মিত টহল দিত। এ কারণে কুমিল্লার দক্ষিণে গেরিলা মুক্তিযোদ্ধাদের কার্যক্রম আগস্ট-সেপ্টেম্বর মাসে সীমিত হয়ে পড়ে। এই এলাকা ছিল মুক্তিবাহিনীর ২ নম্বর সেক্টরের নির্ভয়পুর সাবসেক্টরের অধীন। সেপ্টেম্বর মাসের শেষে এই সাবসেক্টরের ৫০ জন মুক্তিযোদ্ধার একটি দল কংসতলায় আকস্মিক আক্রমণ চালায়। মুক্তিযোদ্ধাদের এই দলে ছিলেন আলী আশরাফ। তাঁরা ছিলেন নিয়মিত মুক্তিবাহিনীর সদস্য।
এই আক্রমণে নেতৃত্ব দেন মেহবুবুর রহমান (বীর উত্তম)। আক্রমণ করার আগে তিনি তথ্যানুসন্ধান করেন। এরপর আলী আশরাফসহ মুক্তিযোদ্ধারা ৩০ সেপ্টেম্বর দিবাগত রাত একটায় ওই ঘাঁটিতে অণুপ্রবেশ করে আক্রমণ চালান। তিন ঘণ্টার যুদ্ধে পাকিস্তানি সেনারা চরম ক্ষতির মুখে পড়ে। ১৬ জন পাকিস্তানি সেনা ও রাজাকার নিহত হয় এবং আটজন আহত হয়। এই যুদ্ধে পাকিস্তানি সেনারা খুবই বিপর্যস্ত হয়ে পড়ে। পরে তারা সেখানকার অবস্থান পরিত্যাগ করে কুমিল্লায় চলে যেতে বাধ্য হয়। সেদিন আলী আশরাফ ও তাঁর কয়েকজন সহযোদ্ধা যথেষ্ট সাহস ও শৌর্য প্রদর্শন করেন। মূলত তাঁদের বীরত্বেই পাকিস্তানি সেনাদের ব্যাপক ক্ষতি হয়। কয়েক দিন পর লেফটেন্যান্ট মেহবুবুর রহমানের নেতৃতে আলী আশরাফরা চৌদ্দগ্রাম উপজেলার পিপুলিয়া বাজারের কাছে লালমাই-সোনাগাজী সড়কে একটি সেতু বিস্ফোরক দিয়ে উড়িয়ে দেন। পাকিস্তানিরা ভারী যানবাহন চলাচলের জন্য ওই সড়ক পুনর্নির্মাণের চেষ্টা করছিল। এর পর পাকিস্তানিরা রাস্তা মেরামতের কাজ বন্ধ করে দেয়। মিয়াবাজারে ছিল পাকিস্তান সেনাবাহিনীর একটি ঘাঁটি। অক্টোবর মাসের মাঝামাঝি আলী আশরাফরা সেখানে আক্রমণ করেন। এতে পাকিস্তানি সেনাদের ব্যাপক ক্ষয়ক্ষতি হয়। এরপর ১০ নভেম্বর পিপুলিয়া-হাজতখোলায় পাকিস্তান সেনাবাহিনীর একটি টহলদলকে তাঁরা অ্যামবুশ করেন। পাকিস্তান সেনাবাহিনীর এই টহলদলটি ছিল বেশ বড়। তারা পাল্টা আক্রমণ করে। মুখোমুখি যুদ্ধের একপর্যায়ে তাঁদের দলনেতা লেফটেন্যান্ট মেহবুবুর রহমান পাকিস্তানি সেনাদের ঘেরাওয়ে পড়ে জীবন-মৃত্যুর সন্ধিক্ষণে পড়েন। দলনেতার জীবন বাঁচাতে আলী আশরাফ ও তাঁর কয়েকজন সহযোদ্ধা তখন নিজেদের জীবনের মায়া ত্যাগ করে ঝাঁপিয়ে পড়েন পাকিস্তান সেনাবাহিনীর ওপর। তাঁদের ঝটিকা আক্রমণে পাকিস্তানি সেনারা ছত্রভঙ্গ হয়ে পড়ে। এই সুযোগে লেফটেন্যান্ট মেহবুবুর রহমান নিরাপদ স্থানে যেতে সক্ষম হন। কিন্তু আলী আশরাফ পাকিস্তানিদের পাল্টা গুলিবর্ষণে মারাত্মক আহত হয়ে লুটিয়ে পড়েন মাটিতে। সঙ্গে সঙ্গে নিভে যায় তাঁর জীবনপ্রদীপ। শহীদ হন তিনি। যুদ্ধ শেষে শহীদ আলী আশরাফের মরদেহ তাঁর সহযোদ্ধারা উদ্ধার করেন। পরে তাঁকে সমাহিত করেন বসন্তপুরে। তাঁর সমাধি সেখানে সংরক্ষিত।


title: মোহাম্মদ আবু তাহের

text: মো. আবু তাহের (জন্ম: অজানা- মৃত্যু: ১৯৭৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মোহাম্মদ আবু তাহের

text: মো. আবু তাহেরের জন্ম কুমিল্লা জেলার মুরাদনগর উপজেলার পিরকাসিমপুর গ্রামে। বাবার নাম আশরাফ আলী ভূঁইয়া এবং মায়ের নাম জোবেদা খাতুন। তাঁর স্ত্রীর নাম সুফিয়া খাতুন। তাঁদের পাঁচ মেয়ে, তিন ছেলে।


title: মোহাম্মদ আবু তাহের

text: মো. আবু তাহের ইপিআরে চাকরি করতেন। ১৯৭১ সালে কর্মরত ছিলেন দিনাজপুর সেক্টরে। মুক্তিযুদ্ধ শুরু হলে ২৮ মার্চ বিদ্রোহ করে ঝাঁপিয়ে পড়েন মুক্তিযুদ্ধে। বৃহত্তর দিনাজপুর জেলার বিভিন্ন স্থানে সাহসিকতার সঙ্গে যুদ্ধ করেন। প্রতিরোধযুদ্ধে তাঁর ভূমিকা ছিল গুরুত্বপূর্ণ। প্রতিরোধযুদ্ধ শেষে ভারতে যান। পরে নিয়মিত মুক্তিবাহিনীর জেড ফোর্সের অধীন তৃতীয় ইস্ট বেঙ্গল রেজিমেন্টে অন্তর্ভুক্ত হন। শেরপুর জেলার নকশি বিওপির যুদ্ধ, বৃহত্তর সিলেট জেলার টেংরাটিলা, সালুটিকরসহ বিভিন্ন স্থানে সাহসিকতার সঙ্গে যুদ্ধ করেন।


title: মোহাম্মদ আবু তাহের

text:
ভারত-বাংলাদেশ সীমান্ত থেকে ১০-১২ মাইল দূরে সুরমা নদীর তীরে ছাতক। দুপুর থেকে শুরু হয়ে গেল তুমুল যুদ্ধ। মো. আবু তাহেররা আক্রমণ করেছেন পাকিস্তান সেনাবাহিনীর ছাতকের প্রতিরক্ষা অবস্থানে। তাঁরা মূল আক্রমণকারী দল (ব্রাভো)। তাঁদের সঙ্গে আছে আরেকটি দল (আলফা)। আগের দিন ভারত-বাংলাদেশ সীমান্ত থেকে রাতে এসে তাঁরা অবস্থান নিয়েছিলেন ছাতক সিমেন্ট ফ্যাক্টরির চারদিকের দেওয়ালসংলগ্ন টিলার উঁচু স্থানগুলোতে। তখনকার একমাত্র এই সিমেন্ট ফ্যাক্টরির অবস্থান নদীর পশ্চিম তীরে। ফ্যাক্টরিকে কেন্দ্র করে গড়ে উঠেছে শহর। ১৯৭১ সালে পাকিস্তানি সেনাবাহিনী এখানে ঘাঁটি করে। প্রতিরক্ষায় নিয়োজিত ছিল ৩১ পাঞ্জাব রেজিমেন্ট, ১২ ফ্রন্টিয়ার ফোর্স, ইপিসিএএফ ও রাজাকার। সব মিলিয়ে তিন কোম্পানির অনেক জনবল, প্রায় এক ব্যাটালিয়ন শক্তি। প্রথমে মুক্তিবাহিনীর আলফা দল ১৪ অক্টোবর দুপুরের আগেই সিমেন্ট ফ্যাক্টরির এক-দেড় শ গজের মধ্যে পৌঁছে। তাঁদের রিকোয়েললেস রাইফেলের গোলায় পাকিস্তানিদের কয়েকটি বাংকার ধ্বংস হয়ে যায়। সন্ধ্যার আগেই এই দল ছাতক সিমেন্ট ফ্যাক্টরি এলাকার মধ্যে ঢুকে পড়ে।
মো. আবু তাহেরদের দল ছিল একটু পেছনে। এ সময় তাঁরা এগিয়ে আলফা দলের কাছাকাছি অবস্থান নেন। তুমুল যুদ্ধ চলতে থাকে। পরদিন (১৫ অক্টোবর) পাকিস্তানি তিনটি হেলিকপ্টার তাঁদের ওপর মেশিনগানের গুলিবর্ষণ করে। এতে তাঁরা বিচলিত বা মনোবল হারাননি। আবু তাহের ও তাঁর সহযোদ্ধারা সাহসিকতার সঙ্গে যুদ্ধ করেন। ১৫ অক্টোবর সারা দিন যুদ্ধ চলে। ১৬ অক্টোবর সকাল থেকেই আবার যুদ্ধ শুরু হয়। আলফা দল সামনে থাকে। আবু তাহেরদের দল পেছন থেকে ফায়ার সাপোর্ট দেয়। সন্ধ্যার মধ্যেই গোটা সিমেন্ট ফ্যাক্টরি এলাকা মুক্তিযোদ্ধাদের দখলে চলে আসে। পাকিস্তানি সেনারা সেখান থেকে পালিয়ে যায়। কিন্তু তারপরই হঠাৎ করে যুদ্ধের নিয়ন্ত্রণ মুক্তিযোদ্ধাদের আয়ত্তের বাইরে যেতে থাকে। কারণ সিলেট থেকে ছাতকে আক্রান্ত পাকিস্তানি সেনাদের জন্য সাহায্য (রিইনফোর্সমেন্ট) চলে আসে। তারা দোয়ারাবাজার বেড়িবাঁধ দিয়ে ছাতকে অগ্রসর হয়। নতুন এই পাকিস্তানি সেনারা মুক্তিযোদ্ধাদের অবস্থানের পেছনের উঁচু টিলাগুলোতে অবস্থান নিয়ে পাল্টা আক্রমণ চালায়। ফলে মুক্তিযোদ্ধারা যথেষ্ট বিব্রতকর অবস্থার মধ্যে পড়েন। নতুন এই পাকিস্তানি সেনাদের আগমন ছিল অনাকাঙ্ক্ষিত। কারণ পেছনে ছিল মুক্তিযোদ্ধাদের দুটি কাটঅফ পার্টি। তাদের ওপর দায়িত্ব ছিল পাকিস্তান সেনাবাহিনীর জন্য আসা সাহায্য প্রতিহত করা। তিন দিন স্থায়ী যুদ্ধে মুক্তিযোদ্ধারা ছাতকে প্রায় বিজয়ের দ্বারপ্রান্তে পৌঁছেছিলেন। কিন্তু শেষ পর্যন্ত তাঁদের ছাতক থেকে পশ্চাদপসরণ করতে হয়।


title: ইবলিশ

text: ইসলামে, ইবলিস (, বহুবচন: ") বা শয়তান (, বহুবচন: "") কুরআন অনুযায়ী, আল্লাহ "ধোঁয়াহীন আগুন থেকে বা আগুনের বিশুদ্ধ শিখা" (অন্যান্য সব জিন সহ) থেকে ইবলিসকে এবং মানুষকে মৃত্তিকা দ্বারা তৈরি করেছেন। ঔদ্ধত্য ছাড়াও, ইবলিসের প্রাথমিক বৈশিষ্ট্য যে, সে পুরুষ, নারী, এবং জিনদের হৃদয়ের মধ্যে মন্দ পরামর্শ নিক্ষেপ করে । এছাড়া তার অন্যান্য ক্ষমতা নেই ।


title: আয়াতুল কুরসী

text: আয়াতুল কুরসী () হচ্ছে মুসলমানদের ধর্মীয়গ্রন্থ কোরআন শরীফের দ্বিতীয় সুরা আল বাকারার ২৫৫তম আয়াত। এটি কোরআন শরীফের সবচেয়ে প্রসিদ্ধ আয়াত এবং ইসলামিক বিশ্বে ব্যাপকভাবে পঠিত ও মুখস্থ করা হয়। এতে সমগ্র মহাবিশ্বের উপর আল্লাহর জোরালো ক্ষমতা ঘোষণা করা হয়েছে। মুসলমানগণ বিশ্বাস করে যে এটি পাঠ করলে অসংখ্য পূণ্য লাভ হয়।


title: আয়াতুল কুরসী

text: এই আয়াতের প্রথমেই বলা হয়েছে যে, আল্লাহ ছাড়া কোনো ইলাহ (উপাস্য, ইবাদাতের যোগ্য) নেই। এরপর আল্লাহর গুণাবলি বর্ণনা হয়েছে। اَلْـحَيُّ শব্দের মাধ্যমে জানানো হয়েছে যে, তিনি সর্বদা জীবিত। قَيُّوْمُ শব্দের অর্থ হচ্ছে, তিনি নিজে বিদ্যমান থেকে অন্যকেও বিদ্যমান রাখেন এবং নিয়ন্ত্রণ করেন। তারপর বলা হয়েছে, তাঁকে তন্দ্রা (নিদ্রার প্রাথমিক প্রভাব) ও নিদ্রা স্পর্শ করতে পারে না। অর্থাৎ মহাবিশ্বের নিয়ন্ত্রণ তাকে ক্লান্ত করে না। পরের অংশ থেকে বুঝা যায় যে, আল্লাহ্ তা'আলা আকাশ এবং যমীনের সবকিছুর মালিক এবং তিনি যা কিছু করেন, তাতে কারো আপত্তি করার অধিকার নেই। তাঁর অনুমতি ছাড়া তাঁর কাছে সুপারিশ করার ক্ষমতাও কারো নেই। বলা হয়েছে, আল্লাহ্ তা'আলা অগ্র-পশ্চাত যাবতীয় অবস্থা ও ঘটনা সম্পর্কে অবগত। অগ্র-পশ্চাত বলতে এ অর্থ হতে পারে যে, তাদের জন্মের পূর্বের ও জন্মের পরের যাবতীয় অবস্থা ও ঘটনাবলী আল্লাহ জানেন। আবার এ অর্থও হতে পারে যে, অগ্র বলতে মানুষের কাছে প্রকাশ্য, আর পশ্চাত বলতে বোঝানো হয়েছে যা অপ্রকাশ্য বা গোপন। আল্লাহ্ তা'আলা যাকে যে পরিমাণ জ্ঞান দান করেন সে শুধু ততটুকুই পায়। পরের অংশে বলা হয়েছে তাঁর আরশ ও কুরসী এত বড় যে, তা সমগ্র আকাশ ও যমীনকে পরিবেষ্টিত করে রেখেছে। এ দুটি বৃহৎ সৃষ্টি এবং আসমান ও যমীনের রক্ষণাবেক্ষণ করা তাঁর জন্য সহজ। শেষ অংশে আল্লাহকে সুউচ্চ সুমহান বলা হয়েছে।


title: আয়াতুল কুরসী

text: আবু উমামা (রা:) থেকে বর্ণিত, রাসূল (সাঃ) বলেছেন:


title: আয়াতুল কুরসী

text: আবু জর জুনদুব ইবনে জানাদাহ (রা:) রাসূল (সা:)-কে জিজ্ঞেস করেছিলেন, হে আল্লাহর রাসূল (সা:)! আপনার প্রতি সবচেয়ে মর্যাদাসম্পন্ন কোন আয়াতটি নাজিল হয়েছে? রাসূল (সা:) বলেছিলেন, আয়াতুল কুরসী। উবাই বিন কাব থেকে বর্ণিত, রাসূল (সা:) উবাই বিন কাবকে জিজ্ঞাসা করেছিলেন, তোমার কাছে কুরআন মজীদের কোন আয়াতটি সর্ব মহান? তিনি বলেছিলেন, (আল্লাহু লা ইলাহা ইল্লা হুআল্ হাইয়্যূল কাইয়্যূম) তারপর রাসূলুল্লাহ্ নিজ হাত দ্বারা তার বক্ষে (হালকা) আঘাত করে বলেন: আবুল মুনযির! তোমার জ্ঞান আনন্দদায়ক হোক।


title: আয়াতুল কুরসী

text:
আবু হুরায়রা একদিন দেখতে পেলেন একজন আগন্তুক সদকার মাল চুরি করছে তখন তিনি আগন্তুকের হাত ধরে বললেন, “আল্লাহর কসম ,আমি তোমাকে আল্লাহর রাসূলের কাছে নিয়ে যাব”।তখন আগন্তুক বলে যে সে খুব অভাবী আর তার অনেক প্রয়োজন ।তাই দয়া করে আবু হুরায়রা (রাঃ) তাকে ছেড়ে দিলেন । পরদিন সকালে রাসূল (সাঃ) এর কাছে আসার পর তিনি আবু হুরায়রা (রাঃ) কে জিজ্ঞাসা করলেন “গতকাল তোমার অপরাধী কি করেছে?” আবু হুরায়রা (রাঃ)তখন তাকে ক্ষমা করার কথা বললেন। রাসূল (সাঃ) বললেন, “অবশ্যই সে তোমাকে মিথ্যা বলেছে আর সে আবার আসবে।”
পরদিন আবু হুরায়রা (রাঃ) চোরের জন্য অপেক্ষা করতে লাগলেন আর যখন সে আবারও চুরি করতে আসল তখন তিনি তাকে পাকড়াঁও করলেন আর বললেন “এবার অবশ্যই ,আমি তোমাকে আল্লাহর রাসূলের কাছে নিয়ে যাব।” এবারও সেই চোর বলে যে সে খুব অভাবী আর তার অনেক প্রয়োজন আর শপথ করে যে আর আসবে না ।পরদিন আবার ও রাসূল (সাঃ) তাকে জিজ্ঞাসা করলে তিনি একই জবাব দেন আর তখন তিনি বলেন, “ আসলেই সে তোমাকে মিথ্যা বলেছে আর সে আবার আসবে ।”
পরদিনও আবার আবু হুরায়রা (রাঃ) চোরের জন্য অপেক্ষা করতে লাগলেন আর যখন সে আবারও চুরি করতে আসল তখন তিনি তাকে পাকড়াঁও করলেন আর বললেন “এবার অবশ্যই ,আমি তোমাকে আল্লাহর রাসূলের কাছে নিয়ে যাব ।তুমি বার বার শপথ কর আর চুরি করতে আস ।” চোর যখন দেখল এবার সে সত্যিই রাসূল (সাঃ) এর কাছে নিয়ে যাবে তখন অবস্থা বেগতিক দেখে সে বলে , “আমাকে মাফ কর ।আমি তোমাকে এমন কিছু বলে দিব যার মাধ্যমে আল্লাহ তোমাকে কল্যাণ দান করবেন ।” আবু হুরায়রা (রাঃ) সেটা জানতে চাইলে চোর বলে ; “যখন ঘুমাতে যাবে তখন আয়াতুল কুরসী (আল্লাহু লা ইলাহা ইল্লা হুয়াল……) পড়ে ঘুমাবে তাহলে আল্লাহ তোমার জন্য একজন পাহারাদার নিযুক্ত করবেন যে তোমার সাথে থাকবে আর কোন শয়তান সকাল পর্যন্ত তোমার কাছে আসতে পারবে না ।” এটা শুনে আবু হুরায়রা (রাঃ) তাকে ছেড়ে দিলেন।
পরদিন রাসূল (সাঃ) আবার অপরাধীর কথা জানতে চাইলে তিনি আগের রাতের কথা বললেন। তখন রাসূল (সাঃ) বললেন ; “যদিও সে চরম মিথ্যাবাদী কিন্তু সে সত্য বলেছে।” রাসূল (সাঃ) আবু হুরায়রা (রাঃ) কে বললেন ;“তুমি কি জান সে কে?” আবু হুরায়রা (রাঃ) বললেন, “না।”
রাসূল (সাঃ) আবু হুরায়রা (রাঃ) কে বললেন, “সে হচ্ছে শয়তান।” [সহীহ বুখারী নং ২৩১১]


title: আয়াতুল কুরসী

text: উবাই ইবনে কা‘ব হতে বর্ণিত, তাঁর এক খেজুর রাখার থলি ছিল। সেটায় ক্রমশ তার খেজুর কমতে থাকত। একরাতে সে পাহারা দেয়। হঠাৎ যুবকের মত এক জন্তু দেখা গেলে, তিনি তাকে সালাম দেন। সে সালামের উত্তর দেয় । তিনি বলেন: তুমি কি ? জিন না মানুষ? সে বলে: জিন। উবাই (রাঃ) তার হাত দেখতে চান। সে তার হাত দেয়। তার হাত ছিল কুকুরের হাতের মত আর চুল ছিল কুকুরের চুলের মত। তিনি বলেন: এটা জিনের সুরত। সে (জন্তু) বলে: জিন সম্প্রদায়ের মধ্যে আমি সবচেয়ে সাহসী। তিনি বলেন: তোমার আসার কারণ কি? সে বলে: আমরা শুনেছি আপনি সাদকা পছন্দ করেন, তাই কিছু সাদকার খাদ্যসামগ্রী নিতে এসেছি। সাহাবী বলেন: তোমাদের থেকে পরিত্রাণের উপায় কি? সে বলে: সূরা বাকারার এই আয়াতটি (আল্লাহু লা ইলাহা ইল্লাহ হুআল হাইয়্যূল কাইয়্যূম), যে ব্যক্তি সন্ধ্যায় এটি পড়বে, সকাল পর্যন্ত আমাদের থেকে পরিত্রাণ পাবে। আর যে ব্যক্তি সকালে এটি পড়বে, সন্ধ্যা পর্যন্ত আমাদের থেকে নিরাপদে থাকবে। সকাল হলে তিনি রাসূলুল্লাহ্র কাছে আসেন এবং ঘটনার খবর দেন। রাসূলুল্লাহ্ বলেন: খবীস সত্য বলেছে” ( সহীহুত্ তারগীব:১/৪১৮)


title: হুইল চেয়ার

text: হুইল চেয়ার () এক ধরনের চাকাযুক্ত চেয়ার যা সাধারণতঃ স্বাভাবিকভাবে চলাচলে অক্ষম ব্যক্তিগণ ব্যবহার করে থাকেন। এ ধরনের চেয়ারের সাহায্যে পঙ্গুত্বে বরণকারী ব্যক্তি এক স্থান থেকে অন্যত্র যাতায়াত করেন। অক্ষম ব্যক্তি তাঁর নিজস্ব হাতের সাহায্যে চাকায় ধাক্কা দিয়ে এ চেয়ারটি পরিচালনা করে থাকেন। এছাড়াও, অন্য কোন ব্যক্তি চেয়ারের পিছনে ধাক্কা দিয়ে কিংবা স্বয়ংক্রিয়ভাবে বৈদ্যুতিক মোটরের সাহায্যে গমন করেন। প্রয়োজনে তিনি অন্য কোন ব্যক্তির সাহায্যে বাঁধা অতিক্রমণে অন্যের দ্বারস্থ হয়ে থাকেন।


title: হুইল চেয়ার

text: যে সকল ব্যক্তি হেঁটে চলাচল করতে ব্যাপক অসুবিধা অনুভব করেন অথবা শারীরিক অসুস্থতাজনিত কারণ, আঘাতগ্রস্ততা অথবা পঙ্গুত্বে বরণ করেছেন - কেবল ঐ স্তরের ব্যক্তিগণই হুইল চেয়ারের ন্যায় উপকরণকে চলাচলের সঙ্গী হিসেবে বেছে নেন। সুস্থ, স্বাভাবিক, চলাচলে সক্ষম ব্যক্তিগণ এ চেয়ারের সাহায্য ব্যতিরেকে হেঁটে চলাচল করে থাকেন। কোন কারণে অক্ষম ব্যক্তির শারীরিক গঠনশৈলী ভিন্নতর হলে হুইল চেয়ারের মধ্যে আরো অতিরিক্ত অংশ যুক্ত করে স্বাচ্ছন্দ্যে চলাচলের ব্যবস্থা করা হয়ে থাকে। ১৬৭০-এর দশকে ইংল্যান্ডে সর্বপ্রথম হুইল চেয়ার ব্যবহারের নজীর রয়েছে। ইউরোপ মহাদেশে এ প্রযুক্তি জার্মান রেনেসাঁয় আরো উত্তরণ ঘটানো হয়।


title: হুইল চেয়ার

text: উন্নত দেশসমূহে বিনোদনে অংশগ্রহণের লক্ষ্যে থিয়েটার, সিনেমা হলগুলোয় হুইল চেয়ার রাখার উপযোগী মুক্ত স্থান রাখা হয়। ভবন নির্মাণে হুইল চেয়ার ব্যবহারকারীদের প্রবেশের নিশ্চয়তার লক্ষ্যে "পঙ্গুত্ব অধিকার আন্দোলন" ও "আমেরিকানস উইদ ডিজএবিলিটিজ এ্যাক্ট অব ১৯৯০" (এডিএ) এর প্রচারণার অন্যতম ক্ষেত্রস্থল। অন্যতম প্রধান নীতি-নির্ধারণী প্রক্রিয়া হচ্ছে বৈশ্বিক নক্সা যাতে পঙ্গুত্বে বরণকারী সকল স্তরের লোকজন সাধারণ পরিবহণ ও ভবনে স্বাভাবিকভাবে প্রবেশ করতে পারে।